Kulit Selalu Kering Sebab Penghawa Dingin? Ini Apa Anda Patut Buat!

Siapa saja yang tak suka bila hari-hari duduk dalam ruang yang ada pendingin hawa. Nak pulak Malaysia ni negara yang terkenal dengan cuaca panas dan sejuk sepanjang tahun, makin selesa lah sampai boleh dibuai lena.
Tapi dalam keseronokan dibuai hembusan sejuk tu pasti akan beri kesan kepada kesihatan kulit kita jika tak ambil langkah penjagaan sepatutnya.

Baca juga: Menyusu Badan Boleh Kurangkan Risiko Anak Demam Selepas Vaksin?
KULIT SELALU KERING SEBAB PENGHAWA DINGIN?

Menurut Hello Doktor, suhu pendingin hawa yang rendah boleh membuatkan kulit kering dan mengelupas. Di mana, ianya boleh menyerap lembapan dari udara di sekeliling kita lalu menyebabkan kulit menjadi kering dan tidak bermaya.

Kajian menunjukkan, kulit yang kering nampak tidak bermaya, kurang fleksibel dan tidak dapat memperbaiki sebarang kerosakan yang berlaku dengan efektif. Dalam masa yang sama, udara yang kering juga membuatkan mata mudah gatal dan merah-merah.
Jika anda ingin tahu lebih mendalam. Jom baca kupasan di bawah!
KESAN PENGHAWA DINGIN SELAIN KULIT KERING
Pendingin hawa bukan sahaja membekalkan udara yang sejuk dan selesa. Malah, ia juga bertindak menapis segala kekotoran seperti debu dan asap yang terampai di sekeliling kita.
Walau bagaimanapun, selain kulit yang kering, penggunaan aircond juga boleh memberikan kesan lain kepada kulit seperti yang berikut:
1. WAJAH HILANG KELEMBAPAN SEMULA JADI

Kulit wajah kita menghasilkan sejenis minyak yang baik untuk kesihatan kulit serta mengekalkan keanjalannya. Namun, penggunaan pendingin hawa, membuatkan suhu sekeliling menjadi rendah yang menyebabkan penghasilan minyak ini terbantut.
Akibatnya, kulit wajah menjadi kering dan tidak bermaya. Pengurangan dalam penghasilan minyak ini juga akan menyebabkan kulit menjadi tidak sihat dan mengalami dehidrasi.
2. KULIT KERING DAN MENGELUPAS SERTA NAMPAK LEBIH TUA

Kelembapan merupakan rakan baik kulit kita. Tanpanya, kulit kita tidak dapat mengekalkan keanjalannya. Namun, selepas beberapa jam di bawah hembusan pendingin hawa, kulit kita akan jadi kering.
Semua kelembapannya akan turut hilang. Kondisi ini akan jadi lebih teruk jika kita tidak minum air dengan mencukupi.
Kekurangan air akan menyebabkan kulit kering dan mengelupas. Dalam masa yang sama, wajah kita juga lebih berisiko untuk berkedut.
3. BOLEH MEROSAKKAN KULIT

Masalah kulit kering dan mengelupas boleh menyebabkan dermatitis. Malah, untuk individu yang sudah mempunyai penyakit seperti rosacea, psoriasis atau ekzema, penggunaan aircond boleh membuatkan keadaan kulit menjadi semakin teruk.
Selain itu, perubahan suhu yang ekstrem juga boleh membuatkan kulit kering dan mengelupas. Tambah lagi dengan keadaan negara kita yang panas, perubahan suhu ini merupakan sesuatu yang biasa.
Walau bagaimanapun, suhu yang berubah secara tiba-tiba boleh mendatangkan stres pada kawasan kulit. Malah, ia juga akan membuatkan kulit wajah kita sukar untuk memperbaiki sel kulitnya sendiri.
Jika keadaan ini berlarutan, kulit kita mungkin akan menjadi lesu dan tidak bermaya. Ketidakupayaan kulit untuk memperbaiki selnya sendiri juga akan mendatangkan pelbagai masalah pada masa hadapan.

PENGGUNAAN PRODUK MEMBANTU KELEMBAPAN KULIT
1. GUNAKAN FACIAL MIST

– Penyembur ini amat berguna jika anda suka memakai make up ke tempat kerja. Ia boleh mengekalkan kelembapan kulit, namun dalam masa yang sama, penggunaan mist tidak akan merosakkan make up!
2. PAKAI KRIM TANGAN
– Kadangkala, kulit tangan kita juga boleh mengecut dan mengering disebabkan suhu yang rendah. Jadi, gunakan krim tangan sebagai pelembap.
3. ATASI MATA KERING DENGAN EYE DROP

– Jangan sesekali gosok mata dengan tangan. Jika mata terasa kering, gunakan sahaja eye drop untuk kelegaan sementara.
4. PAKAI PELINDUNG MATAHARI

– Sunscreen bukan sahaja dapat melindungi wajah kita daripada sinaran matahari. Ia juga dapat menambah satu lagi lapisan kelembapan pada kulit muka kita.
LINDUNGI KULIT DARIPADA SEJUK PENGHAWA DINGIN
Sebenarnya, anda tidak perlu tutup pendingin hawa atau duduk di bawah kipas untuk mendapatkan kulit yang cantik. Dengan penjagaan yang betul, kulit akan kekal sihat walaupun setelah berjam-jam di bawah pendingin hawa. Malah, masalah kulit mengering dan mengelupas juga dapat diatasi.
Sebagai panduan, pastikan anda:
– Minum air yang mencukupi. Pastikan anda minum lebih daripada 8 gelas air setiap hari.

– Pakai moisturizer untuk mengekalkan kelembapan kulit.
– Rehat sebentar daripada kesejukan pendingin hawa. Keluar dan dapatkan udara segar atau tutup aircond untuk beberapa jam.
– Gunakan penapis udara atau humidifier untuk meningkatkan kualiti udara. Dalam masa yang sama, alat ini juga dapat membantu mengekalkan udara di rumah atau tempat kerja daripada menjadi terlalu kering.

–  Jangan gunakan sabun yang kasar pada permukaan kulit. Sabun ini akan membuatkan kulit mengering dan mengelupas.
– Jangan lupa tukar penapis pendingin hawa setiap 4-6 minggu.

Melakukan aktiviti di bawah hembusan pendingin hawa memang seronok. Namun, harus ingat, kulit juga perlu bernafas sekali-sekala. Jadi, jangan biarkan kulit menjadi lebih bermasalah kerana ingin memulihkannya akan makan kos yang tinggi dan lama.
Ikuti tips di atas untuk pastikan kulit sentiasa lembap dan cantik. Selamat mencuba!
Sumber: Hello Doktor


Jangan Risau Duit Tak Cukup, Ustaz Ini Kongsi Tips Kumpul Duit Pergi Umrah

Setiap umat Islam pasti mempunyai keinginan untuk menunaikan umrah dan haji namun tidak semudah itu dapat dicapai kerana memerlukan kos yang agak tinggi dengan harga permulaan rata-rata mencecah RM6000 ke atas.
Kalau anda berniat ingin menunaikan umrah tetapi kewangan menjadi halangan, jom ikuti perkongsian tips kumpul duit pergi umrah oleh Ustaz Abdul Razzaq di bawah. Setahun boleh cecah RM5000, yang penting kena istiqamah.

Baca juga: Nak Menunaikan Umrah, Ini Tips Packing Barang Jemaah Wanita, Jangan Tertinggal Barang!
USTAZ KONGSI TIPS KUMPUL DUIT PERGI UMRAH, MUDAH JE

1.  NIAT

Ya, niat. Kalau kita tak ada niat nak pergi, agak agak sampai ke kita ke sana? Niatkan “Duhai Allah, Saya nak pergi umrah tahun 2023. Insya Allah.”
2. DOA
Minta pada Allah kerana Allah Maha Kaya, Maha Berkuasa. Minta agar kita dapat mengerjakan umrah pada tahun 2023. Minta spesifik, bulan berapa, kos berapa, dengan siapa, bagaimana, minta apa yang nak minta. InsyaAllah yakinlah Allah akan makbulkan.
3. SIMPAN
Nak simpan duit kena ada effort dan istiqamah. Kena sediakan tabung dan masuk setiap hari. Caranya, simpan ikut tarikh. 1hb RM1, 2hb RM2, 3hb RM3 sehingga 30hb RM30. Jadi, 1+2+3+4+5+…..+29+30=RM465.

Daftarkan akaun simpanan di mana-mana bank pilihan. Masukkan duit setiap bulan, lama-lama duit pun dah cukup. Sebulan dah dapat RM465, setahun (12 bulan) RM5580. Masa nak pergi insyaAllah ada rezeki lebih Allah akan bagi. Pasti ada rezeki yang tidak disangka-sangka.
InsyaAllah, campur duit simpanan suami isteri, bonus dan lain-lain pasti cukup untuk menunaikan umrah. Setiap hari solat lima waktu doa agar dipermudahkan jalan untuk pergi menunaikan umrah.
Ini sekadar perkongsian dan idea, kalau ada cara lagi baik dan rezeki lebih boleh simpan sehari RM30 atau lebih. Semuanya bermula daripada tindakan, doa, usaha, ikhtiar dan tawakal.
Semoga bermanfaat!
Sumber: Facebook Ustaz Abdul Razzaq


Anda Ada Tabiat Suka Kunyah Ais Semasa Hamil? Rupanya Boleh Bawa Mudarat!

Bercakap mengenai ais, sudah pasti ramai dalam kalangan kita yang mempunyai tabiat suka mengunyah ais kiub setelah selesai minum air bukan? Ada yang sampai terlampau suka sehingga ais kiub tersebut sudah menjadi seperti gula-gula terutama sekali dalam kalangan kanak-kanak.
Bukan itu sahaja, ada juga golongan ibu hamil yang mempunyai tabiat suka mengunyah ais kerana mengidam. Adakah tabiat ini akan membawa kemudaratan kepada kandungan dan kesihatan ibu hamil tersebut? Ini penjelasan pakar nutrisi.

Baca juga: 5 Jenis Ubat Ibu Hamil Tak Boleh Makan, Risiko Gugur & Janin Cacat!
ANDA SUKA TAK KUNYAH AIS SEMASA HAMIL?

Ramai ibu mengandung saya jumpa suka makan ais. Ada juga anak anak yang suka kunyah ais macam gula gula dibuatnya.
Pernah saya berjumpa satu client yang paras Hb (sel darah merah) rendah sangat. Saya pun tanya

‘Boleh saya tahu puan makan apa kebiasaannya? Rendah sangat Hb puan ni.’ Beliau menjawab,
‘Sejak dua menjak ni saya takda selera makan nak muntah je Puan Syaza, saya lalu kunyah ais je, jawab beliau sambil sengih sengih.’ Saya dalam hati patutlah…
APA KAITAN AIS DENGAN PARAS HB?

1) MENGIDAM BAHAN BUKAN MAKANAN (PICA)
American Pregnancy Association menyatakan, jika wanita mengandung mengidam bahan bukan makanan (ais, tanah, sabun, ubat gigi) dan memakannya, ia boleh mendatangkan kemudaratan kepada ibu dan bayi yang dikandungnya. Bahan yang diambil berkemungkinan boleh menghalang penyerapan nutrien (vitamin dan mineral) dalam makanan yang diambil oleh wanita tersebut dan boleh menjadi punca berlakunya kekurangan zat yang berterusan.
Selalunya tabiat mengunyah ais (pagophagia) sering dikaitkan dengan ibu hamil yg mempunyai rendah haemoglobin dlm darah (anemia) Jadi sebaiknya pergi periksa ya jika ada kenalan yg suka mengunyah ais ni.
2) KALAU MENGIDAM MAKANAN PULA?
Sebenarnya, penyebab berlakunya mengidam atau penolakan sesuatu jenis makanan semasa mengandung masih tidak diketahui. Terdapat pelbagai faktor yang dikaitkan sebagai punca berlakunya mengidam. Menurut seorang pengkaji, Siobhan Dolan berpendapat mengidam atau penolakan semasa kehamilan sebenarnya merupakan satu faktor perlindungan, walaupun tiada data saintifik yang mencukupi untuk menyokong teori ini.
Perkara seperti peningkatan keperluan kalori serta zat makanan (nutrien) semasa kehamilan dan keperluan untuk pertumbuhan atau pembentukan janin merupakan alasan mengapa keadaan ini berlaku. Walau bagaimanapun, ada sesetengah saintis atau penyelidik menyatakan perubahan hormon semasa mengandung turut memberi kesan kepada deria bau. Ini secara tidak langsung memberi kesan dalam pemilihan dan pengambilan makanan.
Mengidam sesuatu jenis makanan semasa mengandung turut dikaitkan sebagai petanda berlakunya kekurangan zat makanan atau nutrien. Sebagai contoh, seseorang wanita hamil yang mengidam susu atau produk tenusu seperti keju menunjukkan kekurangan kalsium. Manakala mengidam makanan manis seperti coklat menandakan peningkatan keperluan kalori atau kekurangan vitamin B.
JADI APAKAH YG PERLU DILAKUKAN JIKA ANDA MENGIDAM SEMASA HAMIL?

Berikut adalah 6 langkah yang boleh anda lakukan :
1)Makan makanan yang seimbang dan pilih makanan yang kurang lemak serta tinggi serat seperti produk bijirin penuh, buah-buahan dan sayur-sayuran serta kekacang. Sekiranya anda makan secara sihat setiap hari, sesekali anda mengidam makanan yang kurang berkhasiat dan diambil dalam jumlah yang sedikit tidak menjejaskan keperluan zat yang diperlukan oleh bayi dalam kandungan.
2) Makan secara kerap dan boleh makan enam kali dalam sehari dalam jumlah yang sedikit tetapi mengenyangkan. Ini bagi membantu mengelakkan penurunan paras gula dalam darah sehingga sukar untuk mengawal keinginan untuk makan.
3)Alihkan perhatian dengan keluar berjalan, bersembang, membaca atau menjauhi dapur anda atau kedai.
4)Beri tumpuan kepada makanan yang rendah kandungan kalorinya.
5) Sekiranya ingin makan ais krim, pilih ais krim yang diperbuat daripada yogurt rendah lemak yang disejuk beku atau sorbet.
6)Sekiranya mengidam untuk makan kerepek kentang (bergoreng), pilih yang dibakar atau dipanggang dan kurang garam.

Sekali lagi dinyatakan, adalah tidak salah untuk anda mengidam semasa mengandung. Walau bagaimanapun, pastikan anda tidak mengambil makanan tersebut secara berlebihan. Pengambilan makanan yang tinggi kalori terutamanya yang tinggi kandungan gula dan lemak atau minyak boleh menyebabkan peningkatan berat badan yang berlebihan secara mendadak. Pertambahan berat badan yang berlebihan akan meningkatkan risiko anda untuk mendapat penyakit diabetes semasa mengandung dan masalah tekanan darah tinggi. Dan jika anda mengidam bahan bukan makanan sila maklumkan pada doktor anda dan sentiasa ketahui status Hb anda.
#syazanutritionist
#pakarpemakanan
Rujukan :
1) Siobhn Dolan, MD, March of Dimes Birth Defects Foundation and Assistant Professor of Obstetrics and Gynecology and Women’s Health, Albert Einstein College of Medicine in New York.
2) Susan Brody. Pregnancy Craving. What’s causing your cravings and what’s safe to eat?. http://www.parents.com
3) Tierson D, Olson L, Hook B. Influnce of craving and aversions on diet in pregnancy. Ecol Food Nutr 1985; 17:117-29.
Sumber: Syaza Nutritionist


Kupas Bawang Kulit Putih Masa Beli, Wanita Dilabel Pentingkan Diri Oleh Netizen

Seperti biasa, ketika membeli barangan keperluan rumah sudah pastinya kita akan memilih barangan keperluan yang segar. Begitu juga dengan konsep timbang dan bayar, anda perlu memilih dahulu barang yang hendak dibeli dengan sendiri kemudian timbang untuk dapatkan harga.
Namun, berbeza pula dengan perkongsian video di bawah apabila seorang wanita mengupas dahulu kulit bawang sebelum dibeli dan dibiarkan begitu sahaja. Lain macam!

Baca juga: : “Haa Pergilah Situ Ada Hantu!”- Trend Guna Bunyi Pontianak Di Tiktok Boleh Cetus Fobia Anak
KUPAS KULIT BAWANG PUTIH MASA BELI, WANITA DILABEL PENTINGKAN DIRI

Seperti perkongsian @milonurli_ di TikTok yang menerima kecaman orang ramai gara-gara sikapnya yang disifatkan mementingkan diri serta menganiaya pelanggan dan pekerja pasar raya.

Seperti yang dipaparkan dalam video tersebut, wanita berkenaan dilihat mengopek terlbih dahulu labu bawang putih sebelum dimasukkan ke dalam plastik. Mungkin inilah yang dikatakan taktik mahu mengurangkan timbangan berat atau mahu memilih bawang yang tidak rosak.

 @milonurli_
Makcik bawang datang lagi 😖
 ♬ Spooky comedy-like pop – SOUND BANK

“JENIS PENTING DIRI WOO…”
Susulan sikapnya itu, ramai netizen meluahkan rasa tidak puas hati, namun dibalas dengan jawapan agak kurang senang dari empunya video. Menjengah ke ruangan komen, ramai yang kesal dengan perbuatan wanita tersebut yang disifatkan sebagai pentingkan diri dan menyusahkan orang. Kita pun kalau pergi ke pasaraya selepas ini, jangan berkelakuan sebegini ya!

Sumber: Tiktok @milonurli_

Teruskan Membaca

Related Items:


Apa Bahaya Ibu Mengandung Yang Kurang Darah Semasa Hamil?

Jangan ambil ringan jika anda seorang yang kurang darah ketika hamil. Anemia sangat merbahaya. Penyakit ini banyak terjadi akibat ibu mengandung yang mengabaikan tentang zat pemakanan yang penting seperti zat besi, asid folik dan protein.
Yang selalu kita dengar, popular di kalangan ibu hamil ialah kurang darah disebabkan kekurangan zat besi. Gejala-gejala anemia ketika hamil tidak akan menampakkan muka pucat. Jangan ingat muka tidak pucat, anda tidak kurang darah pula.

Kenapa kurang darah semasa hamil?
Banyak sebab yang menyebabkan kurang darah semasa hamil. Antaranya ialah:

Tidak mengambil zat pemakanan yang penting tadi, iaitu zat besi, asid folik dan protein
Sering muntah-muntah, menyebabkan tidak dapat memakan zat pemakanan zat besi, asid folik dan protein
Kurang vitamin C dalam badan
Kurang asid perut yang menyebabkan kesukaran menyerap unsur besi
Pendarahan yang terlalu kerap

Apa bahaya bila kurang darah semasa hamil?

Boleh menyebabkan keguguran
Boleh menyebabkan kematian bayi dalam kandungan disebabkan kurang kandungan oksigen dalam darah
Preeclampsia iaitu satu komplikasi kehamilan dicirikan oleh tekanan darah tinggi dan tanda-tanda kerosakan kepada sistem organ yang lain, selalunya buah pinggang
Pendarahan teruk selepas bersalin
Demam nifas

Sekiranya bakal ibu dikesan sedari awal, mengalami kurang darah semasa hamil, jangan abaikan perkara ini. Mula titik beratkan pemakanan yang berkhasia. Dapatkan vitamin dan suplemen yang secukupnya seperti (Maklumat dari Kementerian Kesihatan Malaysia):

Asid Folik
Asid folik merupakan suplemen yang paling penting terutamanya semasa trimester pertama kehamilan. Pengambilan asid folik boleh mengurangkan risiko bayi mengalami kecacatan pada tulang belakang (kecacatan tiub neural). Kecacatan tiub neural iaitu spina bifida berlaku apabila saraf di dalam tulang belakang terdedah dan rosak.

Sebaik-baiknya asid folik diambil apabila seseorang wanita merancang untuk hamil. Asid folik dengan dos 400mcg perlu diambil setiap hari sehingga sekurang-kurangnya 12 minggu pertama kehamilan. Ibu hamil juga dinasihatkan mengambil makanan yang mengandungi folat (bentuk semulajadi Asid Folik) seperti sayur-sayuran hijau dan kekacang.
Dalam sesetengah keadaan, dos asid folik yang lebih tinggi iaitu sebanyak 5mg mungkin akan disyorkan oleh doktor. Sebagai contohnya:

Ibu hamil yang pernah mengalami masalah bayi dengan kecacatan tiub neural dalam kehamilan terdahulu.
Ibu hamil yang sedang mengambil sebarang ubat anti-epileptik.
Ibu hamil yang menghidapi penyakit kencing manis.

Zat besi
Ibu hamil biasanya akan menjalani ujian darah yang akan menunjukkan sama ada kandungan zat besi dalam badan mencukupi ataupun tidak. Jika kandungan zat besi ibu hamil rendah, suplemen zat besi perlu diambil. Ini disebabkan jumlah darah dalam badan ibu semakin bertambah bagi menyokong tumbesaran bayi dalam kandungan.
Badan akan menggunakan zat besi yang tersimpan dalam badan sekiranya ibu kurang mengambilnya dalam diet. Akibatnya, penyimpanan zat besi dalam badan akan berkurang dan boleh membawa kepada anemia.
Risiko kelahiran pramatang dapat dikurangkan dengan pengambilan zat besi. Selain itu, pengumpulan zat besi dalam badan juga penting kerana ibu akan kehilangan banyak darah semasa melahirkan. Bayi yang bakal lahir juga mempunyai simpanan zat besi dalam badan mereka. Zat besi ini berasal daripada darah ibunya melalui uri dan boleh bertahan sehingga 4 bulan.
Biasanya, jika ibu kurang darah semasa hamil yang mengambil zat besi lebih daripada kuantiti yang disyorkan iaitu 30mg, ia boleh mengganggu saluran pencernaan seperti mengalami sembelit yang dialami oleh kebanyakan ibu hamil, loya ataupun cirit-birit. Suplemen kesihatan dengan kandungan zat besi dalam kuantiti 30mg atau kurang biasanya tidak memberikan sebarang masalah berkaitan.
Ibu hamil disyorkan berbincang dengan doktor berkaitan ketidakselesaan yang dialami. Sekiranya ibu hamil tidak mengalami anemia, terdapat pilihan untuk bertukar kepada suplemen kesihatan dengan kandungan zat besi yang lebih rendah. Walau bagaimanapun, bagi ibu hamil yang mengalami anemia dan tiada pilihan untuk bertukar kepada suplemen lain, disyorkan untuk minum jus prun ataupun mengambil buah-buahan dengan lebih kerap bagi mengatasi masalah sembelit.
Sumber makanan terbaik yang mengandungi zat besi adalah seperti daging merah, kismis, kurma, kekacang dan sayur-sayuran. Ibu mengandung yang kurang darah semasa hamil boleh beli dan simpan stok makanan terbaik ini di rumah
Elakkan makanan yang dilarang untuk ibu hamil. Jika kurang darah semasa hamil dikesan saat-saat hampir bersalin, boleh dapatkan suntikan zat besi atau ubat titis.
Nasihat kami
Apa-apapun, ini sekadar perkongsian sahaja. Disarankan agar ibu mengandung yang kurang darah semasa hamil supaya dapatkan nasihat daripada yang pakar. Lain orang, lain ceritanya. Hanya doktor yang dapat memberi konsultasi lebih tepat.


Kurangkan Buang Kulit Bawang Merah Sebelum Masak, Banyak Khasiatnya!

Bawang merah atau nama saintiﬁknya allium cepa L merupakan sejenis tumbuhan yang termasuk dalam kumpulan Liliaceae yang tumbuh di Eropah, Asia, Amerika Utara dan Afrika. Bawang merah digunakan dalam setiap masakan untuk menambah rasa sedap dan aroma yang wangi.
Seperti anda semua tahu, bawang merah mengandungi banyak khasiat untuk kesihatan tubuh badan. Namun, perlu diingatkan untuk mendapat khasiat bawang merah, lebih baik makan secara mentah seperti perkongsian Dr Suri Roowi ini.

Baca juga: Rupanya Ada Jenis Rumput Boleh Rawat Masalah Gastrik, Dijadikan Ulam
KURANGKAN BUANG KULIT BAWANG MERAH SEBELUM MASAK
Jelas Dr Suri Roowi, bawang boleh membantu dalam merawat masalah seperti ulser, saraf, darah tinggi dan juga ia merupakan agen antikanser serta bertindak sebagai antioksiden.

Bawang merah untuk masalah kelakian, darah tinggi dan stroke? Ramai mungkin telah maklum bahawa bawang adalah antara sumber berkhasiat dalam dapur kita. Terdapat kajian oleh Saintis bahawa bawang membantu masalah ulser, masalah saraf, antiviral, antiradang, athma, membantu masalah jantung, darah tinggi dan sebagai agen antikanser. Selain bertindak sebagai antioksidan
Seperti juga halia, bawang juga boleh tingkatkan hormon testosterone (hormon lelaki) – bagus untuk masalah kelakian. Kajian pada tahun 2012 ke atas tikus, mendapati pemberian jus bawang segar selama 4 minggu meningkatkan hormon testosterone

Quercetin adalah antara bahan berkhasiat dalam bawang. Bahan ini tinggi dalam kulit luar bawang diikuti dengan lapisan dekat kulit luar. Namun, biasanya bahagian ini dibuang sebelum memasak.
DAPAT MENGURANGKAN RISIKO STROKE
Tambahnya lagi, kulit luar bawang yang dikeringkan mengandungi khasiat Quercetin dan ia bertindak untuk mengurangkan risiko serangan stroke.
Kulit luar bawang (yang kering) sebenarnya mengandungi bahan berkhasiat Quercetin. Bahan ini lebih mudah serap ke dalam darah Bahan ini bertindak sebagai antidarah tinggi dan kurangkan risiko stroke.
Di pasaran, terdapat juga produk teh menggunakan kulit bawang. Teknik merebus atau “masak air” boleh hilangkan khasiat bawang sehingga 22% manakala menumis @ menggoreng bawang boleh kurangkan khasiat sehingga hampir 30%

Justeru, minimakan buang kulit bawang sebelum dimasak dan makan bawang mentah  untuk mendapatkan khasiat yang banyak. Dan bagi sesiapa yang ada masalah penghadaman, perlu kurangkan makanan yang tinggi sulfur seperti petai dan bawang mentah. Makan ikut kadarnya.
Sumber: Facebook Dr Suri Roowi


Kempen ‘My Hero-Scar’ Galakkan Ibu Bapa Bawa Anak Bermain Di Luar

Hiruscar dan Hiruscar Kids telah lancarkan Kempen ‘My Hero-Scar’ bagi menggalakkan ibubapa membenarkan anak-anak mereka menikmati aktiviti luar tanpa risau tentang mereka mendapat parut.
Hiruscar dan Hiruscar Kids, jenama penjagaan parut, telah melancarkan kempen ‘My Hero-Scar’ bagi meningkatkan kesedaran di kalangan ibubapa tentang pentingnya anak-anak bermain di luar bagi perkembangan fizikal dan psikologi kanak-kanak. Kempen ini bertujuan untuk menggalakkan ibubapa membenarkan anak-anak mereka bermain di luar tanpa risaukan anak-anak mereka mendapat parut selagi ia diberi rawatan yang sesuai dengan produk penjagaan parut yang betul.
“Hiruscar dan Hiruscar Kids menawarkan penyelesaian yang efisien dan mudah bagi memastikan orang dewasa dan kanak-kanak tidak menyimpan parut tetapi hanya memori indah daripada aktiviti luar mereka. Kempen ‘My Hero-Scar’ bertujuan untuk memberi keyakinan kepada ibubapa di mana anak-anak mereka boleh kekal aktif dan suka mengembara, mereka tidak perlu risau akan parut anak-anak mereka kerana adanya Hiruscar dan Hiruscar Kids,” ujar Koon Yin Pang, Pengurus Kanan, Pengurusan Pemasaran, Kesihatan Konsumer DKSH Malaysia Sdn Bhd.

Menurut kajian yang dijalankan oleh theAsianparent.com, 98% ibubapa di Asia Tenggara membenarkan anak-anak mereka menggunakan gajet dengan kerap.[1] 41% daripada kanak-kanak ini berusia di antara tiga dan lapan tahun yang menghabiskan masa lebih daripada sejam dengan gajet mereka.[2]

Ibubapa perlu sedar akan kesan negatif penggunaan berpanjangan gajet elektronik dengan ketagihan dan obesiti di kalangan kanak-kanak.[3] Bagi mengelakkan risiko tersebut, ibubapa perlu mengadakan lebih banyak aktiviti luar untuk kanak-kanak mereka.

Dr M.S. Priyadarshini, seorang pakar psikologi berkata kanak-kanak yang bermain luar lebih banyak berkecenderungan menjadi lebih aktif dan kurang gemuk apabila membesar. Malahan, mereka menjadi lebih pandai, bersosial lebih baik menerusi permainan berkumpulan dan boleh berinteraksi lebih baik dengan orang lain.[4],[5] ”
Menurut Ketua Pengarah Kementerian Kesihatan Malaysia Datuk Dr Noor Hisham Abdullah, terdapat 167 kes cacar air tahun lepas, meningkat 340% berbanding tempoh sama tahun 2015. [6] Sebanyak 18% kanak-kanak yang telah menghidap cacar air adalah lebih mudah mendapat parut di muka, toraks, perut dan bahagian belakang. Ini mungkin memberi kesan kepada keyakinan dan harga diri kanak-kanak. [7] Oleh itu, pelancaran kempen ‘My-Hero Scar’ adalah bertepatan dan berguna untuk membantu rakyat Malaysia belajar dan merawat kecederaan dan luka dengan efektif.

Untuk mendapatkan lebih maklumat tentang kempen ‘My-Hero Scar’, sila layari laman Facebook rasmi Hiruscar di https://www.facebook.com/Hiruscar.Gel.Malaysia/ atau laman web rasmi Hiruscar di www.hiruscar.com.my.

Mengenai Hiruscar & Hiruscar Kids®
Hiruscar adalah gel yang membantu mengurangkan parut.
Ia mengandungi MPS yang dicampur dengan Allium Cepa bersama-sama empat elemen lain bagi mengurangkan tisu berlebihan daripada membentuk. [8]
Untuk keputusan yang lebih memberangsangkan, rawatan perlu berterusan selama 4-6 bulan, diguna 2-3 kali sehari.[9] Waktu rawatan mungkin berbeza mengikut kepada keadaan, saiz, jenis dan umur parut. 93% pengguna menyatakan parut mereka sembuh pada penghujung 12 minggu. [10]
Bagi kanak-kanak, Hiruscar Kids menggabungkan lima molekul bagi membantu ibubapa memantau parut anak-anak. [11]
Kedua-dua produk termasuk Hiruscar Post Acne boleh didapati di kedai-kedai penjagaan kesihatan dan farmasi.

Rujukan
[1] The Asian Parent (Nov. 2014):Mobile Device Usage Among Young Kids- A Southeast Asia Study, Online: https://s3-ap-southeast-1.amazonaws.com/tap-sg-media/theAsianparent+Insights+Device+Usage+A+Southeast+Asia+Study+November+2014.pdf, p. 51
[2] The Asian Parent (Nov. 2014):Mobile Device Usage Among Young Kids- A Southeast Asia Study, Online: https://s3-ap-southeast-1.amazonaws.com/tap-sg-media/theAsianparent+Insights+Device+Usage+A+Southeast+Asia+Study+November+2014.pdf, p. 51, p. 21
[3] The Asian Parent (n.a.):“Mummy, phone please!” – Being smart about device use by kids, Online: https://sg.theasianparent.com/device-use-by-kids-asia-parental-controls/, Last consultation: 1 November 2016
[4] Cleland, V., Crawford, D., Baur, L.A., Hume, C., Timperio, A., & Salmon, J. (2008): A prospective examination of children’s time spent outdoors, objectively measure physically activity and overweight. International Journal on Obesity, 32(11), 1685-1693.
[5] Clements, R. (2004): An Investigation of the Status of Outdoor Play, Contemporary Issues in Early Childhood, Volume 5, Number 1, 2004, p. 68 -80
[6] AZIZ, F.  (2016): Measles cases in Malaysia up by 340 percent from last year,
Online: http://www.nst.com.my/news/2016/06/154792/measles-cases-malaysia-340-percent-last-year, Last consultation: 1 November 2016
[7] Alexander K. C. &  others (2006):Scarring resulting from chickenpox, Pub Med, Online: https://www.ncbi.nlm.nih.gov/pubmed/11737678, Last consultation: 1 November 2016
[8] Hiruscar: What is Hiruscar, Online: http://hiruscar.com.my/what-is-hiruscar, Last consultation: 1 November 2016
[9] Hiruscar: How to use Hiruscar, Online: http://hiruscar.com.my/how-to-use-hiruscar, Last consultation: 7 November 2016
[10] Hiruscar: What is Hiruscar, Online: http://hiruscar.com.my/what-is-hiruscar, Last consultation: 1 November 2016
[11] Hiruscar: What is Hiruscar Kids?, Online: http://hiruscar.com.my/what-is-hiruscar-kids, Last consultation: 1 November 2016


Kurangkan Ketagihan & Maksimumkan Peluang Anda Berhenti Merokok Dengan Nicorette!

Ramai antara kaum lelaki mempunyai masalah untuk berhenti merokok. Mereka berasa cepat ketagih kepada nikotin atau tabiat merokok kerana ia berkait rapat dengan emosi dan jiwa, sekaligus menjadikan seseorang itu sukar untuk berhenti.
Jika anda terfikir untuk meninggalkan tabiat ini, ada banyak cara yang anda boleh pertimbangkan. Salah satunya adalah dengan mengamalkan Nicorette! Memang terbukti dapat membantu perokok tegar di luar sana.

Oh ya, sempena Hari Bapa yang bakal tiba nanti, Nicorette nak bantu kaum bapa mendapatkan kesihatan yang lebih terjamin dengan produk ini. Eh, dengar cerita, Nicorette juga ada menganjurkan peraduan yang anda boleh turut serta. Nak tahu lebih lanjut? Jom kami kongsikan!

Kalau anda nak tahu, Nicorette® Gum adalah ubat bantuan berhenti merokok yang telah diluluskan oleh Kementerian Kesihatan Malaysia yang dapat membantu para perokok untuk berhenti dengan kadar kejayaan lebih tinggi.

Selain itu, Nicorette® Gum juga berkesan dalam melawan simptom-simptom seperti ketagihan, kegelisahan, kurang tumpuan, mudah marah, tiada mood dan keresahan yang biasanya dialami oleh mereka semasa dalam proses berhenti merokok.
Nicorette® Gum ini juga didatangkan dalam 2mg atau 4mg bagi membolehkan anda memilih kekuatan nikotin yang betul berdasarkan kadar anda merokok.
Contohnya, jika anda merokok kurang daripada sekotak sehari, anda boleh cuba 2mg. Manakala jika merokok sekotak atau lebih sehari, boleh cuba gum 4mg untuk kesan yang lebih baik.
Hadir dalam perisa Icy Mint!

Terdapat dalam perisa Icy Mint, anda hanya perlu mengambil sekeping Nicorette® Gum setiap kali berkeinginan untuk merokok.
Lama-kelamaan pengambilan gula-gula getah ini boleh dikurangkan secara perlahan-lahan bagi mengawal ketagihan kepada nikotin.
Cara penggunaan Nicorette
Jika anda nak mengamalkan Nicorette® Gum, boleh ikut langkah yang betul di bawah:

Kunyah Nicorette® Gum secara perlahan sehingga perisanya menjadi kuat
Biarkan Nicorette® Gum berada diantara gusi dan pipi
Kunyah sekali lagi selepas perasa Nicorette® Gum berkurangan
Terus ulangi langkah 2 dan 3 selama lebih kurang 30 Minit.

Tetapi harus diingatkan, jika anda benar-benar komited untuk berhenti merokok, lengkapkan diri dengan rancangan dan sokongan yang tepat seperti mendapatkan nasihat daripada pakar kesihatan.
Dengan adanya panduan kesihatan yang betul serta mengamalkan pengambilan Nicorette® Gum, proses berhenti merokok akan jadi lebih mudah dan cepat.
Dapatkan Nicorette di farmasi, klinik dan hospital berdekatan anda sekarang!

Jadi, apa lagi tunggu, jom berhenti merokok dan jalani gaya hidup yang lebih sihat dengan Nicorette!
Bagi anda yang tertanya-tanya di mana nak dapatkan produk ini? Anda boleh terus kunjungi farmasi, klinik atau hospital berdekatan anda untuk mendapatkan nasihat behenti merokok atau bantuan mengenai Nicorette® Gum.
Untuk maklumat lebih lanjut tentang Nicorette, anda boleh layari laman web mereka di SINI.
Rujukan
Nicorette Icymint Gum Package Insert 2017
MAL15045076ARZ | MAL15045059ARZ
KKLIU 1665/2021. Tarikh Tamat: 31 Dis 2023. Ini iadalah klan produk ubat. Produk ini tidak sesuai untuk kanak-kanak. Jangan menggunakan produk ini jika anda mengalami penyakit jantung yang serius, ibu hamil atau ibu menyusu. Tidak boleh digunakan oleh orang bukan perokok. Rujuk kepada pakar kesihatan sebelum menggunakan produk ini.

Anda dah berjaya berhenti merokok? Jomlah kongsikan kisah anda dan sertai peraduan ini!
Haa..sempena dengan sambutan Hari Bapa pada bulan Jun ni, Nicorette ada menganjurkan giveaway bermula sekarang hingga 30 Jun 2021 ini. Jadi, buat anda yang dah pun berhenti merokok ataupun sedang dalam proses untuk berhenti merokok, apa kata anda cuba nasib dan join peraduan ni.
Macam mana nak sertai? Mudah je:

Kongsikan kisah/perjalanan anda untuk berhenti merokok di Instagram, melalui video ataupun gambar dari sekarang hingga 30 Jun 2021
Jangan lupa sertakan hashtag rasmi – #QuittingIsPossible
Setkan profil anda kepada umum
10 pemenang bertuah akan dipilih dan penganjur akan menghubungi para pemenang untuk maklumat lebih lanjut.


Kurangkan Rasa Lapar Ketika Berpuasa, Anda Boleh Cuba Gabungan Resipi Chia Seed Dan Kurma!

Bila bulan Ramadhan nak dekat, bermacam-macam azam yang ingin dicapai oleh orang ramai khususnya kaum wanita. Ada yang mahu menguruskan badan, ada yang mahu mula menjalankan cara pemakanan yang sihat dan bermacam-macam lagi, disamping meningkatkan amalan agama. Tetapi, apabila berpuasa lebih kurang 14 jam setiap hari, badan kita akan mengalami kekurangan air dan vitamin. Perut pun mudah rasa lapar kan?
giphy.com

Jadi, untuk mengatasi masalah ini untuk kekal aktif di bulan puasa, ada satu minuman yang boleh membantu iaitu Chia Seed yang dicampurkan dengan kurma. Gabungan dua ‘superfood’ ini pasti dapat membantu meningkatkan tenaga anda ketika berpuasa. Jom kita ikut resipi dari Puan Zamira Mohammad Ali di laman Facebooknya yang mendapat perhatian ramai!
http://www.mudah.my/

Nak rasa kenyang berpanjangan?
~ Nak pelawasan lancar ibarat makan 10 biji betik?
 ~ Nak kulit glowing mowing berkaca macam makan 10 biji oren sehari?
 ~ Nak sentiasa muda jelita walaupun dah 4/5 series tanpa botox?
 ~ Nak gigi cantik dan tulang kuat macam  kanak – kanak ribena?
 ~ Nak miliki rambut beralun bersinar boleh libas – libas macam model?
 ~ Nak kurus baju saiz S?

Boleh try resepi ni. Murah je kosnya. Jadikan menu breakfast pun okay, Kak Migha amalkan sebagai suplemen tambahan untuk preggy mommy. Resepi ni buat malam tau. Sebelum tido. Lepas tu letak dalam fridge. Ala – ala detox jugakla. Cara buat ada kat setiap gambar.
CHIA SEED(superfood) + KURMA
LANGKAH PERTAMA
www.facebook.com/zamira4287
Chia Seed ni boleh beli di Cosway. Kat Tesco pun ada rasanya. Kak Migha selalu beli kat Cosway ja. Kurma boleh guna yang yusof taiyoob dalam kotak tu. Tapi jangan banyak tau. Muak nak habiskan. Letak dalam 3 biji pun dah cukup mengenyangkan. Tapi favourite Kak Migha kurma ajwa. Letak 7 biji. Sedap. Yummy.
LANGKAH KEDUA
www.facebook.com/zamira4287
Air kosong dalam 250 ml. Antara bahan wajib ada ni.
LANGKAH KETIGA
www.facebook.com/zamira4287
Siat-siatkan kurma tu jadi keping kecik kecil. Masukkan dalam air. Rendam sekali dengan biji kurma tu. Jangan buang pula.
LANGKAH KEEMPAT
www.facebook.com/zamira4287
Masukkan Chia Seed dalam anggaran 10 gram. Kak Migha sukat pakai pencedok susu tu. Boleh ngam la 10gram.
LANGKAH KELIMA
www.facebook.com/zamira4287
Kacau bagi rata chia seed tu. Supaya tak bergentel. Nak senang tutup je tupperware tu dan goncang bagi dia berenang-renang secara solo. Ok dah siap. Simpan dalam fridge. Okay jom tido.
LANGKAH KEENAM DAN SIAP!
www.facebook.com/zamira4287
Morning! Sedia untuk breakfast dan muda jelita. Yummy.. yeaaayyy. Biji kurma sila buang tau. Jangan telan pulak. Bukan awet muda dah. Jadi lain plak kang. Haruu…
P/s : get ready untuk singkirkan lemak-lemak yang bertapa masa dinner semalam.
Selamat mencuba!
Sumber : Zamira Mohammad Ali


Kurangkan Risiko Covid-19, Misi Dua Beradik Kutip ‘Face Mask’ Di Tepi Jalan Dapat Pujian Netizen

Dalam negara Malaysia masih berdepan dengan gelombang wabak COVID-19, orang ramai disarankan untuk mengamalkan SOP yang telah ditetapkan oleh Kementerian Kesihatan Malaysia. Antaranya adalah kerajaan telah mewajibkan pemakaian pelitup separuh muka atau face mask di tempat awam dan sesak.
Namun begitu, masih ramai dalam kalangan kita yang masih tidak ‘celik’ dengan cara betul pembuangan pelitup separuh muka ini. Manakan tidak, pelitup muka yang sudah terdedah dengan persekitaran berpotensi untuk menyebarkan wabak yang kita sendiri tidak boleh nampak jika tidak dilupuskan dengan betul. Jadi, perkongsian anak muda ini mendapat perhatian ramai apabila dia dan adiknya mengambil keputusan untuk mengutip pelitup muka di merata tempat di jalan Sg Bakap ke Parit Buntar.

KUTIP FACE MASK DI MERATA TEMPAT

Salam Sejathera

Saya Vasugi Ramasamy dan nie adik saya Suriya Kuppusamy dari Taman Kesumba,Sg Bakap,Pulau Pinang.Saya berkerja di Econsave Parit Buntar(Sebagai Acc Clerk)dan adik saya pulak belajar di ILP Nibong Tebal.Setiap hari saya ulang alik ke kerja saya melihat topeng muka(FACE MASK)berkeliharan merata tempat.So saya mengambil keputusan untk mengutip topeng muka (FACE MASK)yang berkeliharan dimerata tempat(Sg Bakap Ke Parit Buntar).So pagi nie saya dan adik saya turun utk menyelesaikan misi nie.

Tujuan utk kami menyelesaikan misi nie adalah mengurangkan pelbagai jenis kuman,bakteria,dan virus pada waktu pendemik #COVID19 .So kawan-kawan tolong fikir sebelom membuang topeng muka(FACE MASK) yg guna di merata tempat.Kita mana lah nak tahu Warga Emas dan kanak-kanak kita sihat atau tidak sama ada mereka mencukupi antibiotik yg sepenuhnya?So merekalah orang pertama yang diserang oleh #COVID19 ini.

Sekarang seluruh dunia diseksa oleh #COVID19 nie…dewasa tidak dapat pergi ke kerja,kanak-kanak tidak dapat pergi ke sekolah dll.Time macam nie kita kena jaga kebersihan dan kesihatan diri sendiri,pada masa yg sama jaga kebersihan dan kesihatan negara juga.Itu tanggungjawab sama-sama.Disini saya ingin menyampaikan satu pesanan kepada semua rakyat kita supaya janganlah buang topeng muka (FACE MASK)dimerata,itu akan menambahkan risiko.
TERBAIK!
Ternyata, usaha murni dua beradik ini mendapat perhatian dan pujian orang ramai. Semoga apa yang telah diusahakan oleh mereka dapat dijadikan contoh buat anak muda yang lain.

Sumber: Vasugy Ramasamy


Kurangkan Stretch Mark Dengan 7 Cara Ini. Tak Cuba, Tak Tahu

“Eee teruknya kesan parut kat perut ni sampai berbirat-birat dibuatnya. Menggerutu je nampak. Macam mana nak kurangkan stretch mark ni? Bolehkah buang parut ni? Kalau kekal macam ni, malulah!”
Stretch mark memang sinonim dengan wanita mengandung. Ia terjadi apabila kulit menjadi regang akibat tekanan berlebihan apabila mengalami pertambahan berat badan secara drastik, terutamanya sewaktu hamil.

Biasanya stretch mark akan lebih ketara selepas bersalin dengan parut berwarna putih timbul di bahagian perut, punggung dan payu dara.
Foto Kredit: momjunction.com

Adakah Mustahil Untuk Saya Kurangkan Stretch Mark Ini?
Sebenarnya apabila anda mendapat stretch mark ini, ia akan menjadi parut kekal. Tapi tidak bermakna anda tidak boleh berusaha untuk mengurangkan kesan parut ini.

7 Cara Berkesan Kurangkan Stretch Mark
Anda boleh mencuba cara ini untuk mengurangkan kesan stretch mark.
1. Ambil vitamin B6, magnesium dan vitamin C
Foto Kredit: healthyfoodhouse.com

Kekurangan zat besi juga menyebabkan stretch mark berlaku. Oleh itu banyakkan mengambil sayuran dan buah-buahan kerana kebanyakannya kaya dengan kesemua zat ini.
Suplemen tambahan mengandungi magnesium dan vitamin B6 juga boleh membantu membaiki semula kulit yang rosak. Vitamin C pula mengembalikan keanjalan kulit.
2. Selalu urut
Setiap hari, urut bahagian berparut agar kulit di bahagian itu sentiasa lembap dan anjal. Disarankan guna minyak kelapa kerana ia membantu mengekalkan kelembapan untuk tempoh lama.
3. Rawat dengan aloe vera
Foto Kredit: doktorigo.hu

Selain memiliki seribu satu khasiat, aloe vera atau lidah buaya memang terbukti dapat membaiki semula kulit berparut.
Lebih baik jika guna gel semula jadi yang boleh didapati daripada batang lidah buaya.
4. Sapu minyak yang kaya vitamin E
Vitamin E adalah antioksidan yang mampu membantu proses pembaikan kulit yang rosak.
5. Kerap bersenam
Foto Kredit: womansday.com

Apabila bersenam setiap hari, kulit yang kusam boleh menjadi bertambah sihat dan cantik.
Ini kerana, peredaran darah akan bertambah lancar dan merangsang pertumbuhan sel kulit yang baik.
6. Guna perahan jus lemon
Lemon memang banyak kegunaannya. Mengandungi Alfa hydroxy yang bertindak sebagai agen peluntur, ia membuang kulit-kulit mati dan membaik pulih kulit yang rosak. Sapu jus lemon pada kawasan parut untuk seketika agar serap pada kulit. Jangan pula lupa bilas ya!
7. Lalukan ‘derma roller’ pada kulit
Foto Kredit: healthierdaily.com

‘Derma roller’ adalah sejenis alatan yang boleh didapatkan dari kebanyakan farmasi. Ianya menggalakkan pertumbuhan sel-sel baru yang akan menutup cela pada kesan stretch mark mahupun selulit.
Lalukan pada kulit setiap hari. Selain mampu mengurangkan parut ia juga mengeluarkan angin pada badan.
Bagi mereka yang sedang hamil,
Digalakkan mengambil vitamin atau makanan yang kaya zat besi.
Selain menyumbang kepada sumber nutrisi yang diperlukan, anda juga mampu mengelakkan masalah stretch mark.
Minumlah air dengan banyak agar kulit sentiasa dalam keadaan lembap dan anjal. Tidak pun, selalulah sapukan losyen pada perut, payu dara, pinggul dan paha yang merupakan bahagian tumpuan untuk stretch mark.
Betul kata orang, mencegah lebih baik daripada mengubati!


Macam Panau, Tapi Bukan. Ini 5 Perkara Tentang Tompokan Putih Pada Muka Anak

“Ish, kenapalah ada tompok-tompok putih dekat muka di Zara ni. Hari tu rasanya ada ruam merah sikit je. Bila dah elok, jadi kesan tompok putih pulak. Takkan panau kot?”
Pityriasis alba adalah sejenis kondisi pada kulit yang kerap berlaku pada bayi dan kanak-kanak hingga ke usia remaja, terutamanya sekitar 3 hingga 16 tahun.

Pityriasis alba sering disalah anggap sebagai panau kerana ia mempunyai ciri yang agak serupa. Ia biasa didapati terutamanya pada bahagian muka bayi dan kanak-kanak, dan kadang-kadang turut terdapat pada leher, dada dan lengan.
5 Perkara Tentang Tompokan Putih ‘Pityriasis Alba’ Pada Muka Bayi & Kanak-kanak
1. Tanda
Menurut Healthline.com, bayi atau kanak-kanak yang mengalami pityriasis alba biasanya akan mengalami ruam atau kulit yang sedikit kemerahan yang berbentuk bulat atau bujur pada kulit, terutamanya pada bahagian muka.

Kesan kemerahan ini biasanya akan hilang selepas disapukan krim pelembap atau sembuh dengan sendirinya. Namun, ia lazimnya meninggalkan tanda berwarna pucat atau keputihan selepas ruam tersebut pudar.

Foto Kredit: clinicaladvisor.com
2. Punca
Berbeza dengan panau (tinea versicolor) yang disebabkan oleh jangkitan kulat, punca berlakunya pityriasis alba masih tidak dapat dikenal pasti secara tepat.
Walaubagaimanapun, ia selalunya dikaitkan dengan sejenis kondisi atopic dermatitis yang ringan, dan tergolong dalam kategori eczema.
Menurut sebuah artikel VeryWell Health, ia juga mungkin berpunca daripada penggunaan ubat jenis topical corticosteroid yang digunakan untuk merawat eczema, di mana ruam yang sembuh menyebabkan warna kulit kelihatan cerah.
Di samping itu, gangguan genetik juga dipercayai boleh menjadi punca hipopigmentasi (kehilangan warna kulit) disebabkan kurangnya aktiviti oleh melanosit, iaitu sel yang menghasilkan pigmen melanin.
Foto Kredit: activemomsnetwork.com
3. Apa Bezanya Dengan Panau, Kurap & Sopak?
Tompokan putih Pityriaris alba nampak serupa dengan panau (tinea versicolor) atau kurap (tinea corporis). Untuk mengesahkannya, terdapat beberapa cara untuk mengetahuinya seperti pemeriksaan menggunakan lampu UV (ultraviolet) atau pemeriksaan di bawah mikroskop. Sebarang kehadiran kulat akan kelihatan jelas dan boleh disahkan selepas pemeriksaan.
Panau (tinea versicolor) / Foto Kredit: healthline.com

Ringworm / kurap (tinea corporis). / Foto Kredit: pulse.ng
Selain itu, sopak (vitiligo) juga mungkin boleh dikelirukan dengan pityriasis alba. Ciri sopak ini berbeza pada tompokan tersebut, di mana ia memiliki garisan luaran yang lebih jelas kontrasnya.
Berbeza dengan pityriasis alba, sopak boleh menjadi lebih besar dan selalunya muncul di bahagian tubuh yang terdedah pada matahari. Sopak juga boleh terdapat pada ketiak, mata, pangkal paha serta bahagian sulit.
Sopak (vitiligo) / Foto Kredit: mayoclinic.org
4. Adakah Ia Boleh Berjangkit?
Tidak. Pityriasis alba bukanlah sejenis penyakit berjangkit.
5. Rawatan
Rawatan bagi pityriasis alba biasanya melibatkan penggunaan krim pelembap untuk mengurangkan kesan mengelupas atau kulit yang kasar atau kegatalan. Pengamalan kebersihan yang baik juga mampu mengurangkan kerengsaan pada kulit.
Walaubagaimanapun, ibu bapa tak perlu risau kerana dalam kebanyakan kes, pityriasis alba akan sembuh dengan sendirinya tanpa sebarang rawatan. Tompokan ini boleh berulang dalam tempoh usia kanak-kanak, namun ia biasanya akan hilang apabila mencapai usia dewasa, seperti juga eczema.

Rujukan: HealthLine.com, VeryWell.com, SkinSight.com


Patutlah ‘Tak Laku’ Diambil Bekerja, Rupanya 38 Program Akademik Universiti Ini Dah Tak Relevan

Memilih kursus pengajian yang betul semasa menyambung pelajaran ke peringkat yang lebih tinggi merupakan keputusan yang sukar. Mana tidaknya, kalau terlampau fokus kepada minat, ada masanya bahawa jurusan yang paling diminati tersebut tidak ‘laku’ untuk pasaran bekerja.
Inilah yang menyebabkan lambakan graduan yang tidak bekerja kerana telah melakukan pemilihan jurusan pengajian yang tidak betul. Untuk pengetahuan anda yang bakal melanjutkan pengajian ke peringkat universiti, terdapat beberapa senarai program yang tidak lagi memberikan pulangan faedah kepada bakal graduan.

Baca juga: Tiada Lagi Kes Anak Mengamuk Setiap Kali Naik Flight Bila Mak Ayah ‘READY’ Dengan 12 Cara Ini
KURSUS PENGAJIAN IPTA YANG TIDAK LAGI RELEVAN

Jadi, sejak tahun lepas sebanyak 38 program akademik di 19 buah Universiti Awam (UA) serata negara telah digugurkan. Hal ini kerana program-program tersebut didapati tidak lagi relevan dengan perkembangan semasa dan masa hadapan. Program pengajian pada peringkat sarjana dan sarjana muda yang digugurkan ini tidak menjanjikan peluang pekerjaan terbaik buat graduan seiring dengan permintaan semasa industri.

Sebanyak 12 permohonan dilakukan oleh institusi pengajian tinggi awam (IPTA) kepada Kementerian Pengajian Tinggi (KPT) bagi melupuskan program yang tidak lagi relevan. Permohonan dilakukan sejak tahun lalu itu merangkumi tiga IPTA iaitu Universiti Utara Malaysia (UUM), Universiti Kebangsaaan Malaysia (UKM) dan Universiti Malaysia Sarawak (Unimas).
Antara program pengajian yang dilihat sebagai tidak relevan dan digugurkan adalah seperti berikut:
1.Universiti Malaysia Kelantan (UMK)
-Sarjana Muda Siberologi (Animasi dan Ludologi) dengan Kepujian
-Sarjana Muda Teknologi Kreatif (Reka Bentuk Komunikasi) dengan Kepujian
2. Universiti Pendidikan Sultan Idris (UPSI)
-Sarjana Muda Sains Sukan (Psikologi Sukan) dengan Kepujian
-Sarjana Muda Pendidikan (Sekolah Rendah) dengan Kepujian
3. Universiti Sains Islam Malaysia (USIM)
-Sarjana Muda Pendidikan (Sekolah Rendah) dengan Kepujian
4. Universiti Pertahanan Nasional Malaysia (UPNM)
-Sarjana Sains (Kimia)
-Sarjana Sains (Matematik)
5. Universiti Utara Malaysia (UUM)
-Sarjana Sains (Perbankan Islam)
-Sarjana Sains (Teknokeusahawanan)
6. Universiti Islam Antarabangsa Malaysia (UIAM)
-Sarjana Muda Pendidikan (Pengurusan Pendidikan)(Kepujian)
-Sarjana Muda Pendidikan (Pendidikan Islam-Sekolah Rendah)(Kepujian)
7. Universiti Teknologi MARA (UiTM)
-Sarjana Muda Kejuruteraan (Kepujian) Kejuruteraan Elektronik (Komunikasi)
-Sarjana Muda Teknologi Kreatif (Kepujian) Skrin
8. Universiti Putra Malaysia (UPM)
-Bacelor Pendidikan (Pendidikan Sekolah Rendah) dengan Kepujian
-Sarjana Pengurusan Air
9. Universiti Teknologi Malaysia (UTM)
-Kejuruteraan (Elektrik-Telekomunikasi)
-Sains Komputer (Komputeran Industri)
10. Universiti Sains Malaysia (USM)
-Sarjana Muda Sains (Perumahan, Bangunan dan Perancangan)(Kepujian)(Perancangan Bandar dan Wilayah)
-Sarjana Muda Sains (Perumahan, Bangunan dan Perancangan)(Kepujian)(Rekabentuk Dalaman)
11. Universiti Kebangsaan Malaysia (UKM)
-Sarjana Muda Kejuruteraan dengan Kepujian (Kejuruteraan Awam dan Sekitaran)
-Sarjana Muda Kejuruteraan dengan Kepujian (Kejuruteraan Pembuatan)
12. Universiti Malaya (UM)
-Sarjana Muda Kejuruteraan Mekanik (Reka bentuk Produk)
-Sarjana Muda Kejuruteraan Awam (Alam Sekitar)
13. Universiti Malaysia Sarawak (UNIMAS)
-Sarjana Muda Ekonomi dengan Kepujian (Ekonomi Industri)
-Sarjana Muda Kejuruteraan Awam (Kepujian) Elektronik (Telekomunikasi)
14. Universiti Malaysia Sabah (UMS)
-Sarjana Ekonomi (Ekonomi Kewangan)
-Sarjana Ekonomi (Ekonomi Perancangan dan Pembangunan)
15. Universiti Tun Hussein Onn Malaysia (UTHM)
-Sarjana Muda Teknologi Kejuruteraan Mekanikal (Tekstil Industri) dengan Kepujian
-Sarjana Muda Teknologi Kejuruteraan Elektronik (Komunikasi dan Komputer) dengan Kepujian
16. Universiti Teknikal Malaysia Melaka (UTEM)
-Sarjana Muda Kejuruteraan Elektronik (Elektronik Kuasa & Pemacu) dengan Kepujian
-Sarjana Muda Kejuruteraan Elektrik (Kuasa Industri) dengan Kepujian
17. Universiti Malaysia Perlis (UNIMAP)
-Sarjana Muda Kejuruteraan (Kepujian)(Kejuruteraan Fotonik)
-Sarjana Muda Kejuruteraan (Kepujian)(Kejuruteraan Rangkaian Komputer)
18. Universiti Malaysia Pahang (UMP)
-Sarjana Kejuruteraan (Bio-Proses)
-Sarjana Kejuruteraan (Kimia)
19. Universiti Malaysia Terengganu (UMT)
-Sarjana Sains (Falsafah dan Ketamadunan)
-Sarjana Sains Kaunseling

Jadi, buat adik-adik atau mak ayah yang sedang tercari-cari program pengajian apakah yang sesuai dan sentiasa ‘laku’ bila-bila masa sahaja, pastikan bukan antara senarai program di atas ya!
Sumber: Utusan Malaysia, UPU Online


DIY Kusyen Kerusi Kayu Guna Balutan Ini, Bila Kotor Tinggal Lap Sahaja Semudah 123!

Apabila masuknya bulan Ramadan, sudah semestinya umat Muslim akan meraikan bulan Syawal pula. Maka, tidak hairanlah jika di bulan ini, ramai yang mengambil kesempatan untuk menghiasi rumah seperti memperbaiki perabot lama. Sebagaimana dengan idea DIY kusyen kerusi kayu yang ada di bawah ini.
Idea DIY kusyen lama ini telah dikongsikan oleh Puan Syahidatul Fitria. Menurutnya, membalut kusyen dengan jenis fabrik ‘magik’ ini akan lebih memudahkan urusan sekiranya ia kotor. Malah, masalah tahi lalat pun boleh dihindarkan.

Baca juga: Ajaib! Hanya Guna Sabun Ini Sahaja, Baju Putih Lusuh & Kotor Terus Putih Bersih!
DIY KUSYEN LAMA

Assalamualaikum. Seperti yang dijanjikan, hari ini nak kongsi cara DIY kusyen lama bertukar jadi superb gaya baru ala sofa gitu haha.

Setiap proses ada pada gambar, video nak balut kusyen pun Ida sediakan sekali supaya lebih jelas. Bestnya bila tukar sarung kepada material kulit ni, kalau ada anak-anak kecil umi tak payah risau dah.
Air tumpah? Tidur keluar air liur basi? Tangan berminyak pegang kerusi? LAP SAHAJA dengan tisu basah atau kain.
Kesan peluh timbul tahi lalat pun tak perlu risau dah, kalau fabrik kain yang lama tu confirm lama-lama jadi hitam bila buat lapik kepala nak baring kan? Paling best, jimat tak perlu tukar baru kalau hari Raya tu.
Baiklah, sarung kusyen jenis kulit ni beli dekat shopee, untuk balut 8 biji kusyen (4seat) saya ambil 10 unit (1 unit = 50cm) warna coklat. Masa chat seller tu, beliau cadangkan ambil 20 unit mungkin beliau faham saya nak balut penuh kusyen tu.
Selamat mendeko!
CARA DIY KUSYEN KERUSI KAYU
LANGKAH PERTAMA
Guna kertas pasir gosok dekat semua bahagian kerusi terutamanya part ‘lengan’ tu, kuat betul berdaki.

LANGKAH KE-2
Kemudian, syelek kerusi. Saya guna redwood (if not mistaken) tapi ikut selera masing-masing macam mana sebab semua warna syelek kayu ni cantik-cantik, boleh tengok display tu dekat kedai hardware.
Kemudian, syelek kerusi. Saya guna redwood (if not mistaken) tapi ikut selera masing-masing macam mana sebab semua warna syelek kayu ni cantik-cantik, boleh tengok display tu dekat kedai hardware.

Abah kata nak syelek, tangan kena lembut tak boleh keras nanti hasil tak cantik nampak garis-garis kalau tekan kuat. Okay siap bahagian kerusi.

LANGKAH KE-3
Bahagian kedua:kusyen. Sarung lama tu tak payah buang sebab kita nak ‘tarik’ kain tu untuk stapler pada papan lapis.
Beli plywood sekeping besar nanti ambil kusyen letak atas plywood nak ukur. Papan tu jangan melebihi saiz kusyen, sebabnya kalau lebih dari saiz kusyen tak muat pula nak letak atas kerusi.

Plywood potong guna pemotong khas untuk plywood tu sendiri (beli di DIY). Pastikan masa nak stapler tu, kita duduk atau tekan dengan lutut supaya kusyen tu jadi mampat elok. Tarik sarung kusyen sambil stapler terus pada plywood.
Dah siap lekatkan plywood, kita ukir saiz fabrik pulak. Saya buat jarak 7 inci dari kusyen supaya bila balut, kita boleh lipat ke dalam lebih kurang seinci atau lebih. Macam jahit baju tu.
LANGKAH KE-4
Nak balut ni kena kreatif la sikit, macam balut buku teks. Lipat kemas, tarik biar ketat elok dan pastikan kena duduk atas kusyen tu supaya nanti tak menggelebeh. Nanti tengok video la ya untuk lagi jelas.

SIAP!

Umi tak perlu ganti sarung dah kalau hari raya! Kalau berhabuk atau air tumpah ke boleh lap je tak perlu jemur panas. Wow sangat kan?
VIDEO TUTORIAL PENUH:

Sumber: Facebook Syahidatul Fitria


Hati-Hati Jika Gatal Semacam Pada Alat Sulit, Rupanya Ada Kutu! Ini Faktanya

Pernahkah anda mendengar mengenai kutu kemaluan? Ia juga digelar kutu kelamin, kutu pubik atau dalam bahasa Inggeris adalah Pubic Lice (Pthirus Pubis).
Kutu bukan sahaja berada di kawasan rambut seperti semua sedia maklum, tetapi ada juga di kawasan kemaluan. Justeru itu, mari teruskan pembacaan anda untuk mengetahui lanjut mengenai kutu kemaluan, punca, simptom dan langkah untuk mencegahnya.

Baca juga: Ohhh! Rupanya Ada 7 Bentuk Bebird Lelaki, Jadi Anda Yang Mana Satu?
KUTU KEMALUAN

APA ITU KUTU KEMALUAN
Kutu kemaluan juga dikenali sebagai ketam, adalah serangga yang sangat kecil yang menyerang kawasan kemaluan. Terdapat tiga jenis kutu yang menyerang manusia:

Kutu kepala (head lice)
Kutu badan (body lice)
Kutu kemaluan (pubic lice)

Kutu memakan darah manusia dan menyebabkan kegatalan teruk di kawasan yang terjejas. Kutu kemaluan biasanya hidup pada rambut kemaluan dan merebak melalui hubungan seksual.
Dalam kes yang jarang berlaku, kutu kemaluan boleh merebak ke kawasan lain dengan bulu badan yang kasar termasuk:

Bulu muka
Kaki
Dada
Ketiak
Janggut atau misai.
Bulu mata atau kening, terutama pada kanak-kanak.

Kutu kemaluan selalunya lebih kecil daripada kutu badan dan kepala. Serangan kutu kemaluan adalah perkara biasa di kalangan orang yang mempunyai jangkitan seksual.
PUNCA
Kutu kemaluan paling kerap tersebar semasa aktiviti seksual. Anda juga mungkin mendapat kutu kemaluan daripada cadar, selimut, tuala atau pakaian yang dijangkiti.
SIMPTOM-SIMPTOM

Gejala kutu kemaluan sering muncul kira-kira lima hari selepas serangan. Gejala termasuklah:

Pruritus (gatal-gatal teruk) di kawasan berbulu, terutamanya rambut kemaluan.
Kulit merengsa yang mungkin berdarah atau merah akibat gigitan kutu.
Bintik najis kutu hitam pada seluar dalam.
Titik putih kecil pada bulu kemaluan yang sukar ditanggalkan (ini adalah telur kutu).
Bintik kebiruan pucat pada peha, punggung dan perut bawah anda.
Rasa lemah dan demam ringan.

KEPERLUAN BERJUMPA DOKTOR APABILA…
Dapatkan rawatan kutu kemaluan sekiranya:

Produk di farmasi tidak berjaya membunuh kutu.
Wanita hamil.
Mempunyai kulit yang dijangkiti melecet akibat menggaru.

LANGKAH UNTUK MENGELAKKAN SERANGAN KUTU KEMALUAN

Mengelakkan berkongsi pakaian, peralatan tempat tidur atau tuala dengan sesiapa sahaja yang mempunyai kutu kemaluan.
Hubungan seksual juga harus dielakkan sehingga rawatan selesai dan berjaya.
Maklumkan kepada pasangan sekiranya anda didiagnosis mempunyai kutu kemaluan untuk sama-sama terima rawatan.

KESIMPULAN
Sekiranya anda mempunyai gejala-gejala seperti di atas, jangan rasa malu untuk berjumpa doktor bertauliah bagi mendapatkan pemeriksaan dan rawatan susulan. Mari sama-sama jaga kesihatan diri!
Sumber: Healthline / Mayo Clinic / Cleveland Clinic


Kutu Menyerang Anak Anda? Hapuskannya Dengan A-Lices!

Jangkitan kutu rambut merupakan masalah biasa bagi kanak-kanak yang berusia  diantara 5 hingga 12 tahun. Biasalah budak-budak kecil kalau bermain tu memang bersungguh-sungguh. Kadang-kadang mereka tak sedar bahawa mereka telah menerima jangkitan kutu rambut daripada rakan mereka.
Sebenarnya ada banyak punca jangkitan kutu rambut jadi makin parah, antaranya disebabkan oleh sentuhan kepala ke kepala dengan individu yang mempunyai kutu rambut, perkongsian bantal, tilam, tudung, anak tudung, aksesori rambut seperti getah rambut dan juga sikat.

Dijangkiti Kutu Rambut? Inilah Tanda-tandanya…
Berikut adalah beberapa simptom yang menunjukkan anak anda telah dijangkiti kutu rambut:
Gatal pada kulit kepala/ Kekerapan menggaru.

Para ibu, kalau kita lihat anak kita asyik tergaru-garu sahaja dikepala, lebih baik kita selak helaian rambut mereka. Buat spot check. Jangkitan kutu rambut merebak dengan pantas, bimbang nanti beranak-pinak pulak kutu rambut tu.

Rasa ada sesuatu merayap di kepala.

Jika anak anda mengadu mereka merasakan ada sesuatu merayap di kepala mereka, anda kena ambil serius tau! Kutu rambut kan memang sifatnya merayap disekitar kulit kepala. Jadi kena cepat-cepat cegah sebelum ianya merebak dan jadi lebih parah.

Kulit kepala merah (mengalami keradangan)

Akibat kerap menggaru, kulit kepala anak anda mengalami keradangan (merah-merah) dan luka. Ini yang kita nak elakkan. kesian anak kita menanggung sakit dan pedih akibat radang pada kulit kepala mereka.

Jangkitan Kutu Rambut Membimbangkan!

Sebagai ibu bapa kita kena selalu alert, sebab jangkitan kutu rambut boleh menyebabkan masalah kurang tidur. Kalau dah kurang tidur ni pelbagai masalah lain akan timbul.
Bukan apa sebelah malam kutu rambut merayap di atas kepala. Tambahan pulak, kutu rambut aktif menghisap darah daripada kulit kepala pada waktu malam. Memang tergaru-garu la anak kita menahan gatal.
Inilah sebabnya mereka akan jadi malas bangun pada keesokan hari kerana tidur tak cukup. Ibu bapa pun lewat ke tempat kerja sebab nak kena berulangkan kali bangunkan anak-anak.
Tak nak ke sekolah: Kanak-kanak yang mengalami masalah kurang tidur akan menjadi malas bangun pagi dan tidak mahu ke sekolah.
Kurang fokus: Nak belajar pun tak selesa asyik tergaru-garu sebab gatal. Kesian mereka.
Ye la! Malam-malam kutu rambut asyik buat operasi atas kepala. Memang gatal la jawabnya! Anak-anak nak tidur pun tak selesa. Nak bangun pergi sekolah pun mereka malas. Apatah lagi kalau tengah ujian, tergaru-garu!
A-Lices Bantu Anda Menghapuskan Kutu Rambut!

Berkesan membunuh kutu rambut. Hanya gunakan sekali dan ulang rawatan selepas 10 hari rawatan pertama. Terbaik!
Hanya ratakan losyen pada rambut. Tidak memerlukan sikat!
Kini, anda tak perlu lagi bimbang! Kita kan ada A-Lices. A-Lices merupakan sejenis losyen putih yang telah dirumus khas bagi membunuh kutu rambut. A-Lices bukan sahaja efektif, malahan juga mudah dan selamat digunakan oleh semua peringkat umur.

Ianya bukan calang-calang produk kesihatan sebaliknya, telah mendapat kelulusan American Academy Of Pediatrics, U.S Food & Drug administration (FDA) dan juga Centres for Disease Control and Prevention.
Ramuan aktif: Permethrin 1%

Menurut American Academy of Pediatrics (AAP), Permethrin 1% ialah rawatan barisan pilihan pertama untuk rawatan kutu rambut1

Diiktiraf oleh U.S. Food and Drug Administration (FDA) untuk merawat jangkitan kutu rambut2

Diiktiraf oleh Centers for Disease Control and Prevention (CDC), Permethrin 1% selamat dan efektif untuk merawat masalah kutu rambut2

Jom Guna A-Lices!

Cara pengunaan A-Lices cukup mudah ye. Anda tak perlu gunakan sikat kutu. Cukup sekadar basuh dan syampu rambut anak anda terlebih dahulu. Kemudian, sapu dan ratakan A-Lices (losyen putih) ke seluruh kepala dan biarkan selama 10 minit sebelum anda cuci bersih. Jangan lupa ulangi rawatan ini, 10 hari selepas rawatan pertama dilakukan tau!

Mudahkan? Hanya dengan 4 langkah sahaja anak anda bebas daripada jangkitan kutu rambut. Jadi, apa lagi yang anda tunggu? Dapatkan A-Lices sekarang jugak jika anak anda mengalami masalah ini.
Masalah kutu rambut mudah dijangkiti terutama ahli keluarga yang rapat dengan anak-anak.Gunakan A-Lices untuk merawat ahli keluarga yang mengalami masalah kutu!
** Produk boleh didapati di klinik, farmasi dan kedai ubat terkemuka.
Untuk maklumat lanjut anda boleh hubungi no yang tertera.
Ini iklan produk ubat.
KKLIU:1459/2018
No telefon: 6(03)-79581077
Rujukan:

Suzanne Albrecht, (2012). “The Prevention and Treatment of Head Lice in Children” US Pharm, 37(3), pp. 32-36.
Centers for Disease Control and Prevention, USA. (2016, August 19). Retrived from http://www.cdc.gov/parasites/lice/head/treatment.html


KWSP Lancar Skim i-Sayang Tahun Depan, Pemindahan Sukarela 2% Akaun Suami Ke Isteri

Kumpulan Wang Simpanan Pekerja (KWSP) akan melancarkan kemudahan i-Sayang pada suku pertama 2022, sebagai sebahagian daripada usaha berterusannya untuk meningkatkan kesejahteraan rakyat. Apa pula yang dikatakan dengan skim i-Sayang ini?
Baca juga: Nampak Macam Sama, Rupanya Ini Beza Jenis Tali Tape Ukur Baju Ikut Warna & Inci

KWSP i-Sayang, PEMINDAHAN SUKARELA 2% AKAUN SUAMI KE AKAUN ISTERI

Pengerusi Tan Sri Ahmad Badri Mohd Zahir berkata, kemudahan itu akan membolehkan pemindahan sukarela 2.0 peratus caruman KWSP daripada akaun suami ke akaun isteri.

Satu lagi kemudahan dana persaraan yang akan dilancarkan ialah i-Lindung, yang membenarkan pengeluaran daripada Akaun 2 untuk membeli insurans hayat dan penyakit kritikal melalui platform KWSP.

“Inisiatif lain yang kami tinjau termasuk pendekatan berperingkat ke arah mewajibkan perlindungan KWSP yang sah kepada pekerja sektor tidak formal bukan pertanian.”
Bukan itu sahaja, KWSP  juga akan menyokong skim caruman lebihan sukarela yang mana ahli-ahli boleh memaksa majikan untuk meningkatkan caruman KWSP mereka kepada lebih daripada 11 peratus kadar berkanun.
“Bersama-sama, kami percaya bahawa rangka kerja perlindungan sosial yang lebih baik boleh membantu kami dalam meminimumkan, jika tidak membasmi, kesan negatifnya kepada manusia,” kata beliau.
Sama-sama kita nantikan cara permohonan dan syarat kelayakan KWSP i-Sayang ini kelak.
Sumber: Harian Metro


“Label ‘Mandul’ Bukan Untuk Mereka Yang Tiada Anak Tapi..”- Rupanya Ini Maksudnya…

Istilah mandul yang sering didengari dalam masyarakat kita adalah, apabila seseorang itu tidak mampu memberikan zuriat atas faktor kesihatan yang dialami.
Namun, melalui perkongsian daripada saudara Ammar Kamilin mengenai label ‘mandul’ menurut hadis sahih daripada Rasulullah SAW telah berjaya membuka mata dan memberikan pemahaman yang mendalam mengenainya. Justeri itu, mari ikuti konteks ilmu yang penuh bermanfaat ini untuk renungan bersama.

Baca juga: ‘Seni’ Jadi Imam Solat, Bukan Sekadar Jadi Imam Tapi Perlu Juga Tahu Keadaan Jemaah
‘MANDUL BUKAN UNTUK MEREKA YANG TIADA ANAK TAPI…

Label ‘mandul’, bukan untuk mereka yang tiada anak. Semalam, saya panggil Zahraa dan bacakan hadis sahih daripada Rasulullah S.A.W. ini.

“Rasulullah pernah bertanya kepada para sahabat: “Tahukah engkau siapakah yang mandul?”
Para sahabat menjawab; “Orang yang mandul ialah orang yang tidak mempunyai anak”.
Lalu Rasulullah bersabda; Orang yang mandul ialah orang yang mempunyai banyak anak, tetapi anak-anaknya tidak memberi manfaat kepadanya sesudah ia meninggal dunia.” – Hadis Riwayat Ahmad.
Disebabkan dia sudah remaja, saya hanya berpesan ringkas tanpa perlu menerang panjang lebar.
“Zahraa, jangan jadikan abah seorang yang mandul ya.” Dia diam, mengangguk.
#AmmarKamilin
ANAK RAMAI TAPI MANDUL…
Sementara itu, perkongsian hadis sahih ini juga pernah dikongsikan oleh Doktor Ahmad Sanusi di laman Facebook beliau, sebelum ini untuk peringatan umat Islam bersama mengenai persoalan tentang anak.

Anak Ramai Tapi Mandul
1. PERSOALAN TENTANG MANDUL DARI PARA SAHABAT
Rasulullah bertanya kepada para sahabat tentang persoalan mandul.
Sabda Nabi:
مَا تَعُدُّونَ الرَّقُوبَ فِيكُمْ؟ قَالَ قُلْنَا: الَّذِي لَا يُولَدُ لَهُ، قَالَ: «لَيْسَ ذَاكَ بِالرَّقُوبِ وَلَكِنَّهُ الرَّجُلُ الَّذِي لَمْ يُقَدِّمْ مِنْ وَلَدِهِ شَيْئًا
“Apa yang kamu faham tentang mandul? Sahabat lalu menjawab: Mandul adalah mereka yang tidak memiliki anak. Lalu Rasulullah bersabda: Mandul yang sebenar adalah mereka yang memiliki anak, tetapi anaknya tidak memberi manfaat buatnya.” (HR Ahmad).
2. ANAK RAMAI BELUM TENTU MEMBERIKAN MANFAAT BUAT IBU BAPA
Inilah perbezaan pertimbangan manusia dengan penilaian Allah. Rasulullah mendidik sahabat supaya memandang tinggi kepentingan mendidik anak yang soleh.
Anak yang ramai belum tentu memberikan manfaat buat ibubapa terutama di akhirat. Sebab itu Rasulullah tegaskan peranan anak yang soleh.
Sabda Nabi:
إِذَا مَاتَ الْإِنْسَانُ انْقَطَعَ عَمَلُهُ إِلَّا مِنْ ثَلَاثٍ: مِنْ وَلَدٍ صَالِحٍ يَدْعُو لَهُ، أَوْ صَدَقَةٍ جَارِيَةٍ مِنْ بَعْدِهِ، أَوْ عِلْمٍ يُنْتَفَعُ بِهِ
“Apabila meninggalnya seorang manusia itu terputuslah segala amalannya melainkan tiga perkara: Anak yang soleh yang mendoakannya, sedeqah jariah serta ilmu yang bermanfaat.”

3. ISTIGHFAR ANAK BUAT BAPA DAPAT MENGANGKAT KEDUDUKAN BAPANYA
Sedarkah kita bahawa istighfar seorang anak buat bapanya akan mengangkat kedudukan bapanya? P
erkara ini diceritakan oleh Rasulullah dalam sebuah hadith:
إِنَّ اللَّهَ، عَزَّ وَجَلَّ، لَيَرْفَعُ الدَّرَجَةَ لِلْعَبْدِ الصَّالِحِ في الْجَنَّةِ، فَيَقُولُ: يَا رَبِّ أَنَّى لِي هَذِهِ؟ فَيَقُولُ: بِاسْتِغْفَارِ وَلَدِكَ لَكَ
“Sesungguhnya Allah mengangkat kedudukan seorang hamba soleh di dalam syurga. Lalu hamba itu bertanya: Wahai Tuhanku, bagaimana aku boleh mendapat kedudukan tinggi seperti ini? Lalu dijawab kepadanya: Melalui istighfar yang anakmu lakukan buatmu.” (HR Ahmad, Ibn Majah)
Lihatlah betapa pentingnya peranan anak yang soleh. Sehingga istighfar yang dia lakukan boleh memberikan kesan kepada ayahnya.
4. DOA NABI IBRAHIM A.S. UNTUK DIKURNIAKAN ANAK SOLEH
Atas dasar itu Nabi Ibrahim berdoa di dalam al-Quran agar dikurniakan anak yang soleh.
Lihatlah betapa pentingnya peranan anak yang soleh sehingga seorang Nabi sendiri berdoa agar dikurniakan anak yang soleh. Doa ini direkodkan di dalam al-Quran.
Kata Nabi Ibrahim:
رَبِّ هَبْ لِي مِنَ الصَّالِحِينَ
“Wahai Tuhanku, kurniakanlah daku anak-anak yang soleh (al-Saffat: 100)
Marilah bersama kita amalkan doa yang dibaca oleh Nabi Ibrahim ini. Mudah-mudahan kita dikurniakan anak yang soleh.
Dr. Ahmad Sanusi Azmi.
*Perkataan Raqub juga didefinasikan sebagai pasangan ibu bapa yang anak-anaknya semua telah meninggal ketika pasangan ini masih hidup.
Sumber: Facebook Ammar Kamilin / Dr Ahmad Sanusi


Hukum Lafaz Talak Melalui Whatsapp, Jadilah ‘Gentleman’ Untuk Lafaz Secara Berdepan!

“Hari ni nak berdrama la dengan isteri, nak lafaz talak melalui Whatsapp. Mesti kalut dibuatnya bila aku main-main ni..”
Bergurau dengan isteri tersayang merupakan amalan yang sangat disarankan dalam perkahwinan untuk memupuk kasih sayang. Tapi, yang salahnya adalah topik yang dijadikan gurauan tersebut adalah mengenai hukum hakam penceraian rumah tangga. Ini termasuk situasi apabila kononnya ‘berdrama’ dengan isteri dan melafazkan talak cerai kepada mereka ataupun memang mempunyai niat untuk bercerai melalui Whatsapp.

Disangkakan bahawa perkara ini tidak sah, namun luar pengetahuan kita apa yang dilakukan masih samar-samar tentang hukumnya.
Baca juga: Ada Ramai Peminat Tapi Bukan Senang-Senang Je Janda Boleh Kahwin Tanpa Wali, Ini Hukumnya

HUKUM LAFAZ TALAK MELALUI WHATSAPP, JATUH ATAU TIDAK?

“Apakah hukum menceraikan isteri dengan menggunakan aplikasi whatsapp dengan sangkaan isteri telah berzina dengan lelaki lain?”
Menjawab persoalan bagi situasi di atas, pihak Mufti Wilayah WP mejelaskan terlebih dahulu berkaitan dengan lafaz talak ini. Untuk pengetahuan anda, talak akan jatuh jika dilafazkan oleh suami kepada isteri sama ada secara sarih (jelas), sekalipun tanpa niat dan juga secara kinayah (samar-samar) jika disertakan dengan niat.
Tiada pengecualian di dalam syara’ jika talak berkenaan disebutkan ketika waktu normal, bergaduh mahupun bergurau-senda. Jadi, berhati-hatilah kerana perkara ini bukan boleh dibawa main-main!
Ini berdasarkan sebuah hadith:
Daripada Abu Hurairah RA, bahawa Rasulullah SAW bersabda:
ثَلاَثٌ جِدُّهُنَّ جِدٌّ وَهَزْلُهُنَّ جِدٌّ النِّكَاحُ وَالطَّلاَقُ وَالرَّجْعَةُ
Maksudnya: “Tiga perkara yang dilakukan secara serius atau main-main memberi kesan; nikah, talak, dan rujuk.” [Riwayat Abu Daud (2194), al-Tirmidzi (1184) dan Ibnu Majah (2039)]
Sebagaimana yang dinyatakan di atas, lafaz talak terbahagi kepada dua iaitu sarih (jelas) dan kinayah (samar-samar). Bagi lafaz sarih ada tiga perkataan yang jika disebutkan jatuhlah talak, Perkataan tersebut ialah cerai, pisah dan lepas. Kata Imam al-Baijuri
“Talak yang sarih tidak memerlukan kepada niat.Iaitu niat jatuhnya talak. Kerana tidak dihtimal kepada selain daripada talak.” [Hasyiah al-Baijuri ‘ala Syarh Ibn al-Qasim ‘ala Matan Abu Syuja’, 2/263]
Manakala lafaz kinayah adalah lafaz yang samar-samar. Sama ada jatuh atau tidak talak adalah bergantung kepada niat si suami. Kata Ibnu al-Qasim al-Ghazzi:
“Kinayah ialah setiap lafaz yang membawa makna talak ataupun selain daripada itu. Dan ianya memerlukan kepada niat. Jika berniat untuk menceraikan ketika melafazkan lafaz kinayah maka jatuhlah talak. Jika tidak, talak tidak jatuh.” [Lihat: Syarh Ibnu al-Qasim ‘ala Matan Abi Syuja, 2/264]
SAH DISERTAKAN DENGAN NIAT

Jadi,menurut mufti, lafaz cerai tersebut termasuk di dalam bahagian kinayah bukannya sarih. Ini bertepatan dengan keputusan Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-59, talak dalam bentuk tulisan yang jelas daripada suami yang ditujukan kepada isterinya secara khusus seperti melalui faksimili, SMS, e-mel dan sebagainya merupakan talak secara kinayah dan ianya adalah sah sekiranya disertai dengan niat.
Semua penceraian hendaklah dikemukakan kepada mahkamah syariah untuk menthabitkan talak tersebut. Talak yang dilakukan dengan menggunakan alat komunikasi moden adalah kaedah penceraian yang tidak menepati adab penceraian yang digariskan oleh syarak.
Tambahan pula, dar al-Ifta’ al-Misriyyah menyatakan hal yang sama iaitu talak yang diucapkan melalui pesanan ringkas (sms) atau sebagainya termasuk di dalam talak secara kinayah. Talak seperti ini tidak akan berlaku melainkan apabila si suami memang berniat untuk menceraikan isterinya.
Ini kerana, pesanan ringkas ini termasuk di dalam khabar (berita) yang boleh jadi ia benar dan boleh jadi ia dusta. Apabila berlaku perkara seperti ini, si suami akan ditanya akan niatnya. Jika dia memang berniat untuk menceraikan isterinya, maka ia dikira (jatuh talak tersebut). Jika sebaliknya, maka ia tidak akan dikira.
Begitu juga apabila si suami menyatakan jika benar isteri itu melakukan perbuatan (zina) tersebut maka barulah talak itu jatuh, maka sahlah ta’liq itu apabila perkara yang dita’liqkan itu berlaku. Akan tetapi, pihak Mahkamah Syariah Wilayah Persekutuan meminta agar setiap pasangan yang diceraikan melalui khidmat pesanan ringkas ini perlu memfailkan permohonan pengesahan lafaz cerai di Mahkamah Syariah berdekatan dengan rumahnya di negeri yang didiami apabila berhadapan dengan situasi sebegini.
*Jadi, jangan main-main berdrama seperti Sinetron kalau berkaitan hal penceraian. Tak pasal-pasal kehilangan isteri tersayang hanya kerana khilaf sendiri..
Sumber: Mufti WP


“Lagi Kerap Anak Menyusu Lagi Lancar Aliran Susu Si Ibu & Kurang Risiko Bengkak Susu”

Mungkin sudah ramai dalam kalangan kita sudah mengetahui tentang kelebihan breastfeeding atau menyusu badan kan? Bukan sahaja dapat mengembalikan tubuh badan seperti sebelum bersalin dan menyalurkan khasiat terbaik buat anak, menyusu badan dengan kerap juga dapat mengurangkan risiko bengkak susu. Ini adalah antara tips breastfeeding yang para ibu perlu tahu  supaya dapat terus membekalkan nutrisi terbaik buat si manja.
LAGI KERAP MENYUSU, MAKIN KURANG RISIKO BENGKAK SUSU
Kepada mak mak yg bakal atau pun sudah melahirkan, focus lah pada no 1 ni dulu. Direct Feed (menyusu secara direct) atau secara bahasa pasarnya nenen kan anak tu sekerapnya. Jangan pernah rimas anak jadi sticker melekat siang malam dengan awak. Tak itu bukan tanda dia tak cukup susu. Itu sangat normal untuk baby yang baru lahir. Lagi kerap dia menyusu , lagi lancar aliran susu awak. Makin kurang risiko bengkak susu.

TAK PAYAH RISAU KALAU TAK BENGKAK SUSU

Itu tandanya your milk supply dah mengikut demand anak awak. Jangan buang masa picit dan analisa kepekatan susu sendiri. Yang cair awak nampak tu foremilk. Memang cair sebab tu susu awalan. Badan kita ni akan keluarkan susu cair dulu baru susu pekat (hindmilk) . SEBAB TU KITA BEBEL SIANG MALAM KT AWAK , KERAPKAN PENYUSUAN KALAU NAK SUSU PEKAT.

Komposisi susu badan kite ni 88% peratus dari air. So mana mungkin dapat pekat likat mcm dodol. Betul tak? Belajar lah menyusu anak secara direct dahulu. Lepas tu baru awk pikir pasal pump , pasal milkbooster (MB TAK SALAH , YANG SALAH KALAU MAKNYA BERGANTUNG PADA MB TAPI TAK NAK DF ANAK KERAP-KERAP) yang salah kalau mak ingat tak makan mikbooster susunya tak ada. ITU YANG SALAH.

Allah SWT dah jadikan susu badan awak tu sempurna untuk anak awak. Tak perlu risau akan komposisi susu tu. Pekat atau cair dua-dua diperlukan anak. Yang anak tak perlu adalah mindset negative maknya ketika menyusukan.
Sumber : Nor Amalina, Kaunselor Penyusuan


Lagun Untuk Keriangan Fantasi & Dongeng

Sunway Lagoon adalah salah satu tarikan dengan menjelangnya musim cuti sekolah. Untuk cuti akan dating ini, pengunjung-pengunjung akan disambut oleh pari-pari, watak-watak fantasi, dan aktiviti-aktiviti yang akan membuatkan kunjungan anda ke Sunway Lagoon suatu pengalaman yang tidak dapat dilupakan.

Jadual yang padat, tugasan yang perlu disiapkan, peperiksaan, dan kelas tusyen dilupakan sejenak dengan lebih daripada 90 permainan dan tarikan menanti, beserta dengan pakej-pakej menarik untuk seisi keluarga!

Sunway Lagoon menawarkan pilihan terbaik untuk keluarga, seperti FamFUN yang mengandungi 2 pas Dewasa dan 2 pas Kanak-kanak, dan 4-To-Go yang mengandungi 4 pas Dewasa, masing-masing berharga RM390 dan RM456.

Daripada 28 Mei sehinggalah 12 Jun, pengunjung-pengunjung akan mengambil bahjagian di dalam perjalanan fantasi yang dipenuhi dengan lukisan muka, perarakan kelip-kelip, dan pertunjukan pari-pari, iaitu sebahagian daripada acara setiap hari. Kanak-kanak boleh merealisasikan impian mereka untuk terbang di dalam sesi Kids Fairy Wings DIY.

Dengan sayap yang baru diperolehi, terbanglah ke Nickelodeon Lost Lagoon, untuk bertemu SpongeBob Squarepants, Patrick Star, Dora the Explorer, Boots dan Teenage Mutant Ninja Turtles.
Di antara keseronokan yang tidak patut dilepaskan adalah taman tema berasaskan Nickelodeon pertama di Asia iaitu Jungle Fury. Pergi mengembara dengan pusingan yang mengejutkan dan jatuh sebagai sebuah keluarga, dan keluar menjadi lebih kuat. Ayuh ke Splish Splash, dihiasi dengan semburan berwarna terang yang mengeluarkan jet air dengan pelbagai kesan dan arah, sesuai untuk si kecil.

Duduk menikmati makan tengah hari di The Boardwalk dengan pilihan makanan yang lazat, dan nikmati pemandangan cantik di atas Lagoona Terrace.
Setelah berehat dan bertenaga semula, Primeval adalah destinasi seterusnya. Berpecah ke dalam kumpulan dan turun samada ke Cobra Creek, Boa Constrictor, dan gelungsur Crocodile Gully untuk melihat pasukan mana yang dapat keluar daripada permainan yang melawan graviti terlebih dahulu. Menang atau kalah, seisi keluarga boleh menikmati pertunjukan puak-puak dari tamadun yang hilang di Hippo Valley.

Masuklah ke SpongeBob Splash Adventure dan nikmati pancutan air panas, meriam air, air terjun, dan gelongsor air bersama-sama SpongeBob dan geng-geng beliau dari Bikini Bottom. Akhir sekali, tamatkan pengalaman Nickelodeon Lost Lagoon anda dengan ‘magical hour’ dengan seluruh keluarga bertukar hijau dengan lendir hijau neon semasa ‘Great Slime Deludge’.
Alami Hari Terbaik di Sunway Lagoon seisi keluarga sewaktu musim cuti sekolah dari 28 Mei sehingga 12 Jun, dan 10 sehingga 18 September. *Harga termasuk GST.

Untuk maklumat lanjut mengenai Sunway Lagoon, sila hubungi 603 5639 0000 atau layari laman web Sunway Lagoon di http://www.sunwaylagoon.comatau laman Facebook di www.facebook.com/SunwayLagoonMalaysia.
Lagi gambar menarik di Sunway Lagoon:


Lahir Dalam Pesawat, Bayi Bertuah Ini Dapat Tiket Penerbangan Percuma Seumur Hidup!

Jika sebelum ini kita sering mendengar berita mengenai bayi dilahirkan dalam kereta sahaja. Terbaharu di Munich, Jerman,  seorang bayi perempuan telah dilahirkan di dalam sebuah pesawat komersial EgyptAir! Bukan berita itu sahaja yang menggemparkan semua orang malah ada berita yang lebih menarik lagi berlaku.
DAPAT TIKET PERCUMA SEUMUR HIDUP!

Bayi yang dilahirkan dalam sebuah pesawat komersial EgyptAir tersebut telah dihadiahkan penerbangan percuma seumur hidup oleh Pengerusi Pemegang Syarikat Mesir, Rushdi Zakaria.
Menurut laporan, ibu kepada bayi tersebut, Hiyam Nasr Nagi Daaban dari Yaman ketika itu dalam perjalanan menuju ke London daripada Kaherah.

Dalam perjalanan itu, apabila diketahui bahawa dia ingin bersalin dan tidak mampu untuk bertahan, juruterbang pesawat MS777 EgyptAir membuat keputusan untuk melakukan pendaratan darurat di Munich.

Namun, bayi itu dilahirkan sebelum mendarat berkat bantuan daripada doktor serta penumpang yang berada di dalam pesawat tersebut.
“Rushdi Zakaria, mengucapkan tahniah kepada Hiyam Nasr Naji Daaban, seorang warga negara Yaman, atas keselamatannya dan memberikan tiket percuma perjalanan seumur hidup kepada bayinya yang baru dilahirkan semasa penerbangan EgyptAir semalam (16 September) dari Kaherah ke London, ”tweet syarikat penerbangan itu.

هنيء الطيار رشدي زكريا رئيس مجلس إدارة الشركة القابضة لمصرللطيران الراكبة هيام نصر ناجي دعبان يمنية الجنسية علي سلامتها ومنح مولودتها تذكرة سفر مجانية مدي الحياة والتي أنجبتها علي متن الطائرة أثناء رحلة مصرللطيران المتجهة أمس من القاهرة إلي لندن. pic.twitter.com/WDLsBFePDW
— EGYPTAIR (@EGYPTAIR) September 17, 2020

Sumber: Stuff.co


Lahirkan Bayi Kembar Tiga, Ibu Reda Hanya Dua Sahaja Dapat Diselamatkan..

Tidak dapat disangkal lagi, setiap pasangan yang berkahwin pasti mahu dan bahagia bila dikurniakan cahaya mata penyeri kehidupan berumah tangga. Lagi mengembirakan apabila mendapat berita jika si isteri hamil anak kembar. Namun umum tahu, mengenai risiko yang akan dihadapi oleh ibu jika mengandung anak kembar.
Baca juga: Rezeki Enam Tahun Penantian, Isteri Tomok Kongsi Tips Dapatkan Anak Ketiga

BERAT BADAN NAIK SAMPAI 85KG
Seorang pengguna TikTok bernama Ameliya berkongsi berita gembira mengenai keterujuaan yang bakal melahirkan bayi kembar tiga orangnya itu. Berat Amel sudah pun mencecah sehingga 85kg namun dia tetap berharap agar anak kembarnya sihat.

https://media.siraplimau.com/2021/08/v0f025gc0000c4e5pjjc77udupl50pqg.mp4
HANYA DUA ORANG DAPAT DISELAMATKAN
Walau bagaimanapun, langit tidak selalunya indah. Dugaan melanda Amel apabila komplikasi telah berlaku ketika melahirkan bayi kembar tiganya itu. Apa yang lebih menyayat hati apabila bayi keduanya tidak dapat diselamatkan dan meninggal dunia manakala dua orang lagi anaknya diletakkan dalam inkubator kerana pramatang.

Bayi pertamanya bernama Azsyila Malik Filham, kedua Aisyah Malik Filham dan terakhir Azzakky Malik Filham. Setelah beberapa hari mereka mendapatkan rawatan, hanya salah seorang sahaja dibenarkan pulang ke rumah manakala seorang lagi harus tinggal di hospital untuk rawatan lanjut.
https://media.siraplimau.com/2021/08/v0f025gc0000c4eejmbc77ub543se0b0.mp4

https://media.siraplimau.com/2021/08/v0f025gc0000c4f4norc77u7elvdsavg.mp4
Meninjau ke ruangan komen, rata-rata netizen bersimpati dengan berita sedih yang dikongsikan. Mereka turut memberikan kata-kata semangat agar Amel terus kuat dan pasti akan bertemu bayinya di syurga kelak.

Sumber: TikTok Ameliya Fitri


Lahirnya Anak Kedua, Adilkah Mak Ayah Kepada Anak Pertama?

Ibu bapa sering risau apabila lahirnya anak kedua, kasih sayang tak dapat dibahagikan dengan adil dengan yang sulungnya. Bagi seorang ibu, pastinya tiada istilah pilih kasih dan sayang anak-anak dengan adil dan saksama. Jadi, ibu ini telah kongsi langkah untuk berhadapan dengan anak jika anak rasakan layanan ibu bapa tidak adil.
ADILKAH KITA PADA ANAK-ANAK?

Saat saya mula mengandung anak kedua, antara perkara yang saya akan fikir: Mampu tak saya sayang kedua anak ini? mampukah saya berbagi kasih seadil-adilnya supaya tiada anak akan rasa neglected. Supaya tiada anak rasa tersisih. Supaya tiada anak akan rasa dia lebih, dia kurang. Bila anak kedua dah lahir, rupanya kasih sayang ni luas sangat. Ia tak bererti kasih sayang pada anak sulung harus berkurang untuk beri kasih sayang pada yang kedua. Bahkan sebenarnya ibu bapa boleh jadi adil seadilnya pada anak-anak.
SEBENARNYA ADIL INI APA PADA ANAK?

Adil pada mata anak adalah kesamarataan. Kalau abang dapat 2 bijik biskut, adik pun kena dapat 2 bijik biskut. kalau mak beli toys pada abang, adik pun kena dapat toys. Bila raikan abang secara istimewa, adik juga perlu diraikan secara istimewa.

APA ADIL YANG SEPATUTNYA?

Adil sepatutnya adalah meletakkan sesuatu pada tempatnya. Memberi pada yang memerlukan. Contoh- kasut abang dah tak muat pakai. Adilnya adalah belikan abang kasut baru. Perlu tak adik kasut baru? TAK PERLU. Adil adalah adik diraikan istimewa pada hari lahirnya. Perlu tak pada hari lahir adik tapi abang pula yang diraikan? TAK PERLU. Adil adalah apabila abang bersedih dan kita beri tumpuan dan perhatian lebih pada abang. Adakah perlu lepas tu untuk beri tumpuan lebih pada adik? TAK PERLU.
RESPONSE KITA PALING UTAMA

Bila kita beri sesuatu pada salah seorang anak pada waktu yang betul, TIDAK PERLU untuk kita beri benda yang sama pada anak yang lain semata-mata sebab kita rasa perlu. Bila kita beri jugak, kita akan ajar anak untuk jadi samarata, untuk dapat sesuatu yang dia tidak perlu dan tidak usaha. Kita tak ajar anak erti hidup. Sebaliknya, explain pada anak : Ibu belikan abang kasut, sebab kasut abang sekarang tak muat dah. Kasut adik masih elok jadi ibu tak belikan baru – maka anak akan belajar EMPATHY dengan pandangan orang lain.
APA NAK BUAT BILA ANAK KATA KITA TIDAK ADIL?

Jelaskan setiap sesuatu yang kita buat. Kalau tak dijelaskan dia akan jadi dendam dan irihati sesama adik beradik. Kalau tak dijelaskan akan ada salah faham. Kalau tak dijelaskan adik beradik lain akan kecewa. Jelaskan – hari ini hari lahir adik, jadi ibu akan layan adik special sikit. Jom kita buat adik rasa istimewa. Jelaskan – abang tengah sedih sebab something bad happen. Jadi ibu kena beri tumpuan dan attention pada abang.
BERHENTI LABEL ANAK (BAIK ATAU BURUK)

Berhenti label anak secara tutur kata atau mental-labelling. Contoh: abang ni baik bertanggungjawab. buat kerja sempurna. Adik ni slacking off sikit. Bila kita label begitu, kita akan tend bagi dan letakkan semua responsibility pada abang. Kita takkan bagi kerja pada adik sebab kita rasa adik ni tak boleh buat. Apa abang rasa? Dia rasa tak adil. Apa adik rasa? Adik rasa dia dilebihkan dan istimewa. Sebaliknya, abang ni bertanggungjawab. Ibu kena jadikan adik bertanggungjawab seperti abang. Jadi kita akan lebih adil pada anak-anak.
Memang susah nak adil. Tapi lebih mudah kalau kita letakkan adil sebagai meletakkan sesuatu pada tempatnya. Beri ikut keadaan, situasi dan masa yang sesuai. Sentiasa jelaskan kenapa tindakan kita begitu. InsyaAllah jika betul tindakan kita- kita akan hasilkan anak yang resilience sebab dia tahu adil tidak bermaksud sama.
Ajarlah anak bahawa kalau nak sesuatu kena usaha. Ajarlah anak bahawa sesuatu akan datang pada masa dan keadaan yang sesuai. Ajarlah anak bahawa hidup memang tidak selalu adil. Maka kita kena usaha.
*Semoga bermanfaat!
Sumber: Amalina Mohd Daud


Lain Dari Yang Lain, Ini Resipi Unik Telur Masin Goreng Dadar. Murah, Jimat & Sedap!

Siapa saja yang tidak gemari telur dadar. Masakan telur merupakan antara menu paling mudah namun sangat menyelerakan dan boleh dimakan bersama nasi, roti dan juga mee. Istimewanya dengan resipi telur dadar kali ini adalah kerana menggunakan telur masin. Ha, sedap ni makan dengan nasi panas-panas tidak kira siang atau malam. Mudah pula tu!
HANYA 4 BAHAN SAHAJA YANG DIPERLUKAN

Mudah untuk dapatkan bahan-bahan ni, dalam peti ais pun mungkin dah ada, apa yang diperlukan hanyalah
– Telur masin

– Bawang merah

– Cili padi
– Daun bawang
LANGKAH-LANGKAH MEMASAK
1. Kacau telur masin, memandangkan telur masin maka tidak perlu letak garam cuma letakkan sedikit serbuk perasa

2. Tuangkan telur yang telah digaul ke dalam kuali yang berisi minyak panas kemudian masukkan cili padi, bawang merah dan daun bawang secara merata ke atas telur

3. Tutup kuali dan biarkan telur masak sehingga garing mengikut citarasa anda kemudian terbalikkan

4. Angkat semula telur dan tadaaaa… siap untuk dihidang

Sumber: MasakWithPassion


‘Laju Betul Tulis Jawapan!’- Datuk Dr. Sheikh Muszaphar Kongsi Tips Ajar Anak Jadi Genius Matematik

Bagi yang mengikuti perkembangan angkasawan negara, Dr Sheikh Muszaphar tentu tak asing lagi dengan keletah si kembar Adam & Noah yang selalu dikongsikan oleh beliau. Sudah memasuki usia 5 tahun, pasangan kembar ini sering mendapat perhatian warganet dan media apabila mereka dikategorikan sebagai ‘genius’ dalam usia yang muda. Mana tidaknya, baru usia 5 tahun dah pandai buat soalan Matematik dengan laju!
Baca juga: 15 Cara Mudah Untuk Mak Ayah Didik Anak Inspirasi Dari Datuk Dr. Sheikh Muszaphar

Datuk Dr. Sheikh Muszaphar Kongsi Tips Ajar Anak Jadi Genius Matematik

Menurut Dr Sheikh Muszaphar, selain beliau meletakkan matlamat untuk setiap anak-anaknya dapat khatam al-Quran pada usia 6 tahun, seperti mana yang telah berjaya dilakukan oleh anak sulung beliau Tasha dan anak kedua beliau, Bella. Beliau juga mementingkan dari aspek pembelejaran akademik seperti bahasa dan matematik diterapkan sejak usia semuda yang mungkin.

View this post on Instagram

A post shared by Sheikh Muszaphar Shukor (@drsheikhmuszaphar)

‘MAK AYAH KENA GENIUS DULU BARU ANAK JADI GENIUS KE?’
Menjengah ke ruangan komen, ramai yang bertanyakan beberapa tips yang diamalkan oleh Dr. Sheikh Muszaphar. Antara persoalan yang diutarakan adalah, adakah anak yang genius mesti ‘datang’ dari mak ayah yang juga merupakan seorang yang genius? Ramai nak tahu!

Menurut beliau, apa yang penting adalah untuk mak ayah mulakan sistem pendidikan di rumah secara khas sejak dari usia yang muda. Lagi awal permulaan pendidikan sebegini, lagi cepat untuk otak anak-anak tangkap segala ilmu yang dicurahkan.


Lakukan 6 Jenis Rehat Ini Untuk Elak ‘Burnout’- Dato’ Dr Fadzilah Kamsah

‘Burnout’ adalah keadaan psikologi di mana, seseorang merasakan stress yang berlebihan akibat pekerjaan. Sindrom ini boleh mengakibatkan rutin harian seseorang itu terganggu selain, melibatkan emosi yang sensetif.
Melalui perkongsian ilmu dari Dato’ Dr.Haji Mohd Fadzilah Kamsah, terdapat enam jenis rehat yang boleh dilakukan bagi mengelak terjadinya ‘burnout’ selain dapat mengimbangi kehidupan. Maka, berilah rehat kepada tubuh badan anda.

Baca juga: 6 Cara Rendahkan Risiko Kanser Dengan Pemakanan Yang Betul – Dr. Zubaidi Ahmad
SEDANGKAN MESIN PUN DIREHATKAN, INIKAN TUBUH MANUSIA
Gambar hiasan: iStock.

Anak cucu dan sahabat Tok Abah,

Jangan biarkan burnout melemahkan tubuh badan kita. Badan kita bukan mesin. Sedangkan mesin pun perlu direhatkan, inikan pula kita manusia.
Maka, ambil waktu untuk berehat dan jangan terlalu menekan diri sendiri atau sesuatu yang diluar kesanggupan kamu.
Tok Abah doakan hidup kamu selalu ceria dan kekal bersemangat biarpun dalam apa juga urusan ya.
Berehatlah bila perlu.
6 JENIS REHAT UNTUK ELAK BURNOUT
Untuk elakkan burnout, sebagai manusia, kita perlu lakukan 6 jenis rehat ini baru betul-betul kita dalam posisi yang seimbang:
1. REHAT DARI SEGI FIZIKAL
Gambar hiasan: Google.
Kebiasaannya, kita cepat jadi burnout bila kurang tidur. Ada 2 jenis rehat dari segi fizikal iaitu pasif dan aktif.
PASIF:
Tidur 7 jam sehari. Amalkan tidur sebentar (10-15 minit di waktu tengahari).
AKTIF:
Sentiasa buat regangan otot. Pergi berurut.
Gunakan kerusi ergonomic dan meja yang sesuai dengan ketinggian tubuh badan kita.
2. REHAT DARI SEGI MENTAL
Gambar hiasan: Meg MacDonald – The Spruce.

Senaraikan perkara yang kita ingin buat (to-do lists).
Sentiasa berpegang pada checklist apa yang ingin diselesaikan pada hari tersebut.
Solat awal waktu.

3. REHAT DARI SEGI SOSIAL
Gambar hiasan: Google.
Nilaikan setiap hubungan yang kamu ada dengan orang penting dalam hidup kamu.

Luangkan masa dengan orang yang lebih banyak beri kamu tenaga, buat kamu ceria dan bersemangat.
Hadkan masa kamu dengan orang yang selalu buat kamu hilang tenaga, semangat dan tak ceria.

4. REHAT DARI SEGI PENGGUNAAN HANDPHONE
Gambar hiasan: Google.

Letakkan handphone dalam mode senyap atau pilot mode.
Letakkan handphone jauh dari tempat yang kamu mudah capai.
Berehatlah dari scrol media sosial.
Kurangkan video meeting.
Jika susah nak berpisah dengan handphone, jadikan handphone kamu sebagai kekuatan dengan membuka alunan bacaan Al-Quran, Zikir atau bunyian alam.

5. REHAT DARI SEGI EMOSI
Gambar hiasan: Google.
Luangkan masa dengan mereka yang kamu boleh jadi diri sendiri.
Biasanya kita jadi burnout sebab kita menahan dan memendam emosi. Kita tak boleh ekspresikan perasaan dengan baik.
Akhir kata, kita jadi ‘fake’ depan orang.
6. REHAT DARI SEGI MEMANTAPKAN KREATIVITI
Gambar hiasan: Google.
Nikmati dan hargai keindahan alam di sekeliling. Pergilah memanjat bukit, gunung, masuk ke hutan.
Biarkan diri kamu sibuk dengan menikmati alam sekeliling. Dari situ pasti kamu akan timbul idea-idea baharu yang tak terjangkau selama ini.
Sumber: Facebook Dato’ Dr. Haji Mohd Fadzilah Kamsah


Praktikkan 7 Perkara Ini Jika Nak Anak Yang Bijak

Anak-anak zaman sekarang nampaknya semakin bijak.
Maklumlah ibu bapa mereka ramai yang berpendidikan tinggi sehingga mampu menghantar anak mengikuti bermacam-macam kelas untuk menambah pengetahuan serta kemahiran berfikir si anak.

Siapa Tak Mahu Anak Yang Bijak?
Sejuk perut ibu yang mengandung apabila melihat satu-persatu kejayaan anak. Apatah lagi ramai yang memuji kebijaksanaan anak kita.
Namun, tidak semestinya ibu bapa yang kurang berpengetahuan atau kurang berkemampuan akan mendapat anak yang kurang bijak.

Ini kerana, pelbagai aktiviti yang boleh dipupuk sedari awal bagi merangsang pemikiran yang cerdas.

Jadi, bagaimana hendak dapatkan anak yang bijak?
Foto Kredit: zt.ridna.ua
Praktikkan 7 Perkara Ini Untuk Mendapat Anak Yang Bijak
1. Libatkan Anak Dengan Aktiviti Fizikal
Sains membuktikan setiap kali anak melakukan aktiviti yang melibatkan kecergasan, anak akan belajar perkataan baru 20% lebih cepat daripada mereka yang kurang aktif.
Jadi, anak akan cepat bercakap, memahami perkataan baru dan mampu bercakap dengan cepat berbanding rakan sebaya.
2. Wujudkan Hobi
Foto Kredit: creativitasnadidad.com
Bagi anak peluang cuba pelbagai hobi dan lihat mana satu yang anak lebih menonjol. Jadikannya hobi anak agar dia boleh mengasah minda dan bakatnya secara tak langsung membantu perkembangan dan koordinasi otak serta meningkatkan kemahiran jika dilakukan kerap.
3. Selalu Beri Kata Pujian
Anak yang selalu dipuji sentiasa berfikiran positif dan ini mendorong lagi untuk meningkatkan penguasaan ilmu yang dipelajarinya setiap hari.
Apabila dilakukan tanpa paksaan, anak akan mudah mempelajari sesuatu malah berusaha untuk menjadi lebih bijak.
4. Tidur Yang Cukup
Foto Kredit: salute333.com
Tidur yang cukup memberi banyak manfaat lebih-lebih lagi pada perkembangan minda anak terutamanya yang masih kecil.
Anak yang dapat tidur secukupnya juga mudah fokus dalam apa jua yang dilakukan. Sebab itu, pastikan anak tidur awal.
5. Sentiasa Sokong Anak
Tidak semua anak dilahirkan bijak, namun tidak bermakna dia tidak punya potensi.
Apa yang anak perlukan apabila dia gagal, adalah sokongan daripada ibu bapanya. Apabila anak sering diberi kata-kata perangsang, dia tidak akan mudah berputus asa.
Ini menjadikan anak lebih bersemangat untuk jadi yang lebih terbaik. Tidak hairanlah jika anak yang selalu gagal boleh berjaya di kemudian hari!
6. Gembirakan Anak Selalu
Foto Kredit: wendyvandam.nl
Bagaimana nak anak gembira? Ia bermula dengan anda, ibu bapanya.
Jika ibu bapa hidup gembira, anak turut menerima kesan positif itu. Anak yang gembira tenang hatinya.
Jadi dengan mudah anak seronok belajar dan mudah menangkap ilmu yang dipelajarinya.
7. Membaca Bersama Anak
Ini yang selalu ibu bapa silap. Biasanya ibu bapa membeli buku dan membiarkan anak membacanya sendirian.
Bila ibu bapa duduk dan membaca bersama sambil menerangkan cerita yang dibaca, otak anak akan dapat mengenali perkataan, penguasaan bahasa dan memahami cerita, secara keseluruhan apatah lagi disertai dengan gambar menjadikan membaca satu pengalaman menarik.
Bayangkan, jika kerap dilakukan, masakan anak tak pintar?
Foto Kredit: leiturainfantil.com.br
Anak Kecil Punya Potensi Luarbiasa
Benarlah kata pepatah “Melentur buluh biarlah dari rebungnya”.
Apa pun untuk mendapatkan anak yang bijak, haruslah dimulakan sewaktu anak masih kecil lagi.


Lama Kahwin Patutnya Hubungan Lebih Rapat, Tapi Sebaliknya Berlaku. Kenapa?

Alam berumah tangga merupakan salah satu proses fasa kehidupan yang berlaku pada makhluk bernama manusia. Mengikut logik di akal, rumah tangga yang dibina bertahun-tahun lamanya, seharusnya memberi satu kesan hubungan yang erat kepada pasangan suami isteri.
Namun, menurut saudara Firdaus Shakirin sebaliknya pula yang berlaku sewaktu dalam proses itu, di mana lagi lama tempoh hubungan sebagai suami isteri terjalin lagi renggang hubungan suci itu. Jom baca penjelasan daripada beliau sebab kenapa ianya boleh berlaku, semoga bermanfaat buat kita semua.

Baca juga: 3 Teknik Berbincang Untuk Suami Isteri, Selamat Rumah Tangga…
LAMA KAHWIN PATUTNYA HUBUNGAN LEBIH RAPAT,
Gambar hiasan: XTRA.

Sepatutnya lagi lama tempoh perkahwinan, lagi rapat kita dengan pasangan.

Sebaliknya, lagi lama tempoh tu, lagi renggang kita dengan pasangan.
TAHU TAK KENAPA?
Ada perkahwinan yang masih bertahan sehingga ke hari ini hanya atas dasar tanggungjawab sahaja. Bukan dasar rasa sayang, rasa cinta terhadap pasangan.
Tapi semata-mata tanggungjawab untuk membesarkan anak dalam keadaan dia ada ibu bapa macam orang lain dan tak nak anak itu terjejas ataupun terkesan jika dia ambil keputusan untuk berpisah dengan pasangan.
Mereka yang berpegang kepada alasan ini, kebiasaannya dia hanya tumpu pada dirinya sendiri.
Pasangan nak buat apa, jadi macam mana, terpulanglah pada dia. Dia bahagiakan perasaan sendiri, dia gembirakan hati sendiri.
MAJORITINYA RENGGANG SEBAB BANYAK ‘MAKAN HATI’
Gambar hiasan: Nona.
Majoriti orang makin renggang dalam hubungan sebab banyak makan hati. Makan hati dengan sikap, perangai dan perbuatan pasangan sendiri.
Bukan baru sebulan dua pasangan jadi macam tu, tapi dah bertahun-tahun dan tak nampak perubahan langsung untuk berubah. Perbuatan yang menyakitkan hati, kata-kata yang melukakan hati dan perangai yang membuatkan hati jadi tawar-setawarnya.
Dia fokus kepada amal ibadatnya, dia perbaiki hubungan dengan Allah, dia cari syurga dan jadi solehah dengan caranya sendiri dan bukan kerana pasangannya.
Sebab tu ada orang lama dah berkahwin, tapi tak rapat dan mesra pun dengan pasangan sendiri. Masing-masing bawa haluan sendiri walaupun tinggal di bawah satu bumbung.
“KITA KENA KEMBALI KEPADA ALLAH SWT SUPAYA HATI KITA DIA CAMPAKKAN SEMULA RASA KASIH…”
Menjengah di ruangan komen, ternyata perkongsian ini mendapat perhatian daripada netizen. Beberapa daripada mereka walaupun sudah ada timbul perasaan tawar hati namun kehidupan sebagai suami isteri harus diteruskan juga.
Mereka juga memilih untuk meletakkan rasa cinta kepada Allah SWT dan lebih mendekatkan diri kepada-Nya yang sememangnya, apabila manusia mengharap kepada Allah SWT hati sudah pasti tidak akan terluka.

Sumber: Facebook Firdaus Shakirin


Laman Web Ini Sedia 7 Educational Games Untuk Anak Bermain Sambil Belajar!

Sudah menjadi kebiasaan kanak-kanak kini akan diberi telefon pintar oleh ibu bapa untuk tujuan bermain game ataupun menonton kartun di YouTube. Jika kita lihat, kanak-kanak pada zaman ini lebih cepat dan pantas dalam menggunakan telefon masing-masing.
Hal ini merisaukan ibu bapa jika anak-anak bermain game yang salah dan tidak sesuai dengan umur mereka. Oleh itu, terdapat beberapa laman sesawang menyediakan permainan berasaskan pembelajaran. Jom tengok!

Baca juga: Jangan Pandang Rendah Mainan Murah, Banyak Manfaat Untuk Otak Anak!
LAMAN WEB INI SEDIA EDUCATIONAL GAMES UNTUK ANAK BERMAIN
Educational games untuk anak. Ada lebih kurang 150 learning game dekat sini yang meliputi pelbagai subjek dan objektif sesuai untuk anak kindergarten hinggalah kepada sixth grade.

Contoh Game yang ada ialah:

Math
Reading
Word
Stories
Theme
Puzzle

dan banyak lagi pecahan kecil yang ada.
Jadi, hari ini Anis nak share salah satu pautan menarik yang Anis berikan akses kepada anak untuk bermain dan belajar di bawah pantauan Anis sepenuhnya iaitu roomrecess.com
1. MATH RACE

Ini game berlari, lagi cepat anak boleh selesaikan operasi lagi pantas larian. Siap boleh pilih character lagi tau. https://bit.ly/3kJpXEo
2. VOWELS POP

Suka yang ni, boleh belajar Short & Long Vowels. https://bit.ly/3FtZhPB
3. MATH

Belajar matematik, lagi. Nak menang perlu jawab dengan betul.
4. PAGES WITH SPECIAL THEMES

5. MOUSE SKILLS AND TYPING GAMES

6. MATH LEARNING GAMES

7. READING LEARNING GAMES

Memang seronok sebab aktiviti permainan yang disediakan pun menarik. Memang teruja anak-anak bermain sambil belajar.
Sumber: Facebook Hanis Athirah Rusli